title: सदमा (1983 फ़िल्म)

text: सदमा 1983 में बनी हिन्दी भाषा की रूमानी नाट्य फिल्म है। इसका निर्देशन, लेखन और फिल्माना बालू महेंद्र ने किया है। इसमें इलैयाराजा द्वारा संगीतबद्ध गीतों के साथ, श्री देवी और कमल हासन ने प्रमुख भूमिकाओं को निभाया है। फिल्म नेहालता मल्होत्रा (श्रीदेवी) की कहानी बताती है, जो कि एक कार दुर्घटना में सिर में चोट लगने के बाद भूलने की बिमारी के परिणामस्वरूप बचपन में वापस आ जाती है। फिर खोने पर, वह स्कूल टीचर सोमू (हासन) द्वारा छुड़ाए जाने से पहले वेश्यालय में फँस जाती है, जिसे उससे प्यार हो जाता है।


title: सदमा (1983 फ़िल्म)

text: यह फिल्म बालू महेंद्र की 1982 की तमिल फिल्म की रीमेक थी, जिसमें श्री देवी और हासन ने ही अभिनय किया था। अपने निर्देशन, पटकथा, संगीत और अभिनय के लिए "सदमा" को समीक्षकों द्वारा व्यापक रूप से सराहा गया था। हालांकि यह जारी होने पर व्यावसायिक विफलता थी।


title: सदमा (1983 फ़िल्म)

text: ये कहानी नेहालता (श्री देवी) के कार हादसे में घायल होने से शुरू होती है। एक दिन पार्टी से घर लौटते समय एक कार हादसे में नेहालता को खास कर उसके सिर में काफी गंभीर चोट आती है। अस्पताल में वो अपने माता-पिता को भी नहीं पहचान पाती है। उनके माता-पिता को पता चलता है कि उनकी बेटी का मानसिक संतुलन बिगड़ गया है, जिसके कारण वो बच्चों की तरह व्यवहार करने लगी है। इलाज के दौरान कुछ लोग उसका अपहरण कर लेते हैं और वेश्यालय में बेच देते हैं। सोमप्रकाश उर्फ सोमू (कमल हासन) अपने एक पुराने दोस्त से मिलता है, वो उसे आराम कराने के लिए वेश्यालय ले जाता है। वहाँ नेहालता को सोमू के कमरे में रेशमी नाम से भेज दिया जाता है। सोमू को एहसास होता है कि वो मानसिक रूप से बच्ची है। उसे पता चलता है कि उसका अपहरण हुआ था और उससे जबरदस्ती ये सब काम कराया जा रहा है।


title: सदमा (1983 फ़िल्म)

text: अगले दिन सोमू उसे घुमाने के लिए ऊटी ले जाता है, जिस जगह पर वो एक शिक्षक के रूप में काम करते रहता है। वो उसे अपने घर में रख लेता है और उसकी देखभाल करते रहता है। वे दोनों एक दूसरे के काफी करीब आ जाते हैं। वहीं नेहालता के पिता पुलिस के साथ अपनी बेटी की तलाश करते रहते हैं। वो अपनी बेटी के बारे में अखबार में विज्ञापन डाल देते हैं। रेशमी और सोमू के साथ ऊटी तक आने वाला एक मुसाफिर उस विज्ञापन को देख कर उसके पिता को फोन कर देता है। इससे उन्हें जगह का पता चल जाता है।


title: सदमा (1983 फ़िल्म)

text: रेशमी को सोमू इलाज के लिए डॉक्टर के पास लाता है और वहीं उसका इलाज चलते रहता है। पुलिस सोमू के घर आती है तो उन्हें पता चलता है कि वो उस घर में नहीं है, और उसका डॉक्टर के पास इलाज चल रहा है। वे लोग डॉक्टर के पास आ जाते हैं, पर सोमू उनके सामने नहीं जाता है। उसे पुलिस से डर लगता है, इस कारण वो दूर ही रह कर ये सब कुछ देखते रहता है। इलाज सफल हो जाता है और नेहालता पूरी तरह ठीक हो जाती है और उसकी याददाश्त वापस आ जाती है। लेकिन वो हादसे के बाद से लेकर ठीक होने के बीच की सारी बात भूल जाती है। डॉक्टर से उसके पिता को पता चलता है कि जिसने उसे वहाँ लाया, उसने उसकी बेटी का अच्छी तरह ख्याल रखा था, इस कारण वो पुलिस में दर्ज मामले को वापस ले लेता है और अपनी बेटी के साथ वापस घर जाने लगता है।


title: सदमा (1983 फ़िल्म)

text: सोमू उन सब को कार से जाते देख कर उसका पीछा करता है। रेशमी उर्फ नेहालता उसे देख कर पहचान नहीं पाती है और उसे लगता है कि कोई पागल है। सोमू उसका ध्यान पाने की बहुत कोशिश करता है, पर वो ध्यान ही नहीं देती है। कार का पीछा करते हुए सोमू को चोट लग जाती है। सोमू वहाँ अकेला रह जाता है और ये सब देख कर उसका दिल टूट जाता है। सोमू को मिले इस सदमे के साथ ही कहानी समाप्त हो जाती है।


title: त्रिलोक कपूर

text: त्रिलोक कपूर भारतीय सिनेमा के एक अभिनेता एवं कपूर परिवार के सदस्य थे। त्रिलोक, वाशेश्वरनाथ कपूर के दूसरे पुत्र थे। वे अपने भईया पृथ्वीराज कपूर के तरह भारतीय सिनेमा में दाखिल हुए। उन्होंने अधिकतर पौराणिक फ़िल्मों में काम किया।


title: संत प्रभुदत्त ब्रह्मचारी

text: संत प्रभुदत्त ब्रह्मचारी संस्कृत, हिंदी, ब्रजभाषा के प्रकाण्ड विद्वान तथा अध्यात्म के पुरोधा थे। ब्रह्मचारी जी साधना, समाज सेवा, संस्कृति, साहित्य, स्वाधीनता, शिक्षा के समर्पित पोषक एवं प्रेरणा-स्रोत थे। बलदेव, बरसाना, खुर्जा, नरवर एवं वाराणसी में उन्होंने संस्कृत का अध्ययन किया। स्वामी करपात्रीजी एवं साहित्यकार कन्हैया लाल मिश्र 'प्रभाकर' उनके सहपाठी थे। वे ' श्रीकृष्ण गोविंद हरे मुरारी, हे नाथ नारायण वासुदेव ' मंत्र के द्रष्टा थे।


title: संत प्रभुदत्त ब्रह्मचारी

text: उनके जीवन के चार संकल्प थे - दिल्ली में हनुमान जी की ४० फुट ऊंची प्रतिमा की स्थापना, राजधानी स्थित पांडवों के किले (इन्द्रप्रस्थ) में भगवान विष्णु की ६० फुट ऊंची प्रतिमा की स्थापना, गोहत्या पर प्रतिबंध तथा श्रीराम जन्मभूमि की मुक्ति। वे इस सदी के महान संत थे। उन्होंने सतत् नाम संकीर्तन की ज्योति जलाकर सदैव देश और समाज की समृद्धि की कामना की थी। गोरक्षा, गंगा की पवित्रता, हिन्दी भाषा, भारतीय संस्कृति और हिन्दू धर्म की सेवा उनके जीवन के लक्ष्य थे। उन्होंने गोरक्षा के मुद्दे पर अनशन, आन्दोलन तथा यात्राएं भी कीं।


title: संत प्रभुदत्त ब्रह्मचारी

text: संत प्रभुदत्त ब्रह्मचारी का जन्म जनपद अलीगढ के ग्राम अहिवासीनगला में सम्वत् 1942 (सन १८८५ ई०) की कार्तिक कृष्ण अष्टमी (अहोई आठें) को परम भागवत पं॰ मेवाराम जी के पुत्र रूप में हुआ। विदुषी माता अयुध्यादेवी से संत सुलभ संस्कार प्राप्त कर आजीवन ब्रह्मचर्य व्रत धारण किया। सम्वत् 2047 (सन 1990 ई०) की चैत्र कृष्ण प्रतिपदा को भौतिक देह का त्याग वृन्दावन में कर गोलोकधाम प्रविष्ट हो गए।


title: संत प्रभुदत्त ब्रह्मचारी

text: संत श्री प्रभुदत्त ब्रह्मचारी जी का व्यक्तित्व विलक्षण और विराट था। उनका जन्म निर्धन परिवार में हुआ। छोटी अवस्था में ही वे गृह त्यागकर गुरुकुल में रहे, जहां शिक्षा-दीक्षा ग्रहण की। बचपन से ही सांसारिकता से विरक्त रहे ब्रह्मचारी जी ने तप को ही जीवन का लक्ष्य बना लिया। वे संस्कृत साहित्य का गहरा अध्ययन करते रहे। गांधीजी का आह्वान सुनकर पढ़ाई छोड़कर वे स्वतंत्रता संग्राम में कूद पड़े। अंग्रेजों के विरुद्ध आन्दोलनों में सक्रिय भाग लिया। फलस्वरूप उन्हें कठोर कारावास का दण्डश् भोगना पड़ा। भारत के स्वतंत्र होने पर राजनेताओं की विचारधारा से दु:खी होकर सदा के लिए राजनीति से अलग हो गए और झूसी में हंसस्कूल नामक स्थान पर वटवृक्ष के नीचे तप करने लगे। गायत्री महामंत्र का जप किया। वैराग्य भाव से हिमालय की ओर भी गए और फिर वृन्दावन आकर रहे।


title: संत प्रभुदत्त ब्रह्मचारी

text: श्री महाराज ब्रजभाषा के सिद्धहस्त कवि थे। उन्होंने सम्पूर्ण भागवत को महाकाव्य के रूप में छन्दों में लिखा था। "भागवत चरित कोश' ब्रजभाषा में लिखने का एकमात्र श्रेय श्री महाराज जी को ही है।


title: संत प्रभुदत्त ब्रह्मचारी

text: स्वतंत्र भारत में गो-हत्या होते देखकर ब्रह्मचारी जी को बहुत दु:ख हुआ। गो-हत्या निरोध समिति बनायी गई, उसके वे अध्यक्ष बने। सन् १९६०-६१ में कश्मीर से कन्याकुमारी तक उन्होंने कई बार भ्रमण किया। सन् १९६७ में गो-हत्या के प्रश्न को लेकर उन्होंने ८० दिन तक व्रत किया और सरकार के विशेष आग्रह पर अपना व्रत भंग किया। वे रा. स्व. संघ के द्वितीय सरसंघचालक श्री गुरुजी के भी निकट रहे। इसी बीच पं॰ जवाहरलाल नेहरू जब हिन्दू समाज विरोधी "हिन्दू कोड बिल' लाए, तो मित्रों के प्रोत्साहन से ब्रह्मचारी जी चुनाव में खड़े हुए। आखिर नेहरू जी को हिन्दू कोड बिल को वापस लेना पड़ा। दक्षिण भारत की यात्रा के समय उन्होंने एक स्थान पर २६ फुट की हनुमान जी की प्रतिमा देखी तो वैसी ही एक विशालकाय प्रतिमा बनवाने का और उसे दिल्ली के आश्रम में दिल्ली के कोतवाल के रूप में स्थापित करने का संकल्प लिया।


title: संत प्रभुदत्त ब्रह्मचारी

text: ब्रह्मचारी जी भारतीय संस्कृति के स्तम्भ रहे। भारतीय संस्कृति व शुद्धि, महाभारत के प्राण महात्मा कर्ण, गोपालन, शिक्षा, बद्रीनाथ दर्शन, मुक्तिनाथ दर्शन, महावीर हनुमान जैसे उदात्त साहित्य की रचना की। ब्रह्मचारी जी द्वारा दिल्ली, वृन्दावन, बद्रीनाथ और प्रयाग में स्थापित संकीर्तन भवन के नाम से चार आश्रम आज भी सुचारू रूप से चल रहे हैं।


title: संत प्रभुदत्त ब्रह्मचारी

text: उनका संकीर्तन में अटूट लगाव था। वृन्दावन में यमुना के तट पर वंशीवट के निकट संकीर्तन भवन की स्थापना की तो प्रयाग राज प्रतिष्ठानपुर झूसीमें अनेकानेक प्रकल्पों के साथ संकीर्तन भवन प्रतिष्ठित किया। वसंत विहार दिल्ली में संकीर्तन भवन में हनुमान जी की विशालकाय मूर्ति पधारने की योजना का संकल्प लिया, क्रियान्वित किया किन्तु मूर्ति 120 फुट ऊंची उनके निधन के पश्चात ही प्रतिष्ठित हो पाई। झूसीप्रवास में वर्षो उपवास के साथ गंगा मैया के जल में प्रविष्ट हो समाधिस्थ स्थिति में गायत्री महामंत्र का पारायण किया था। वृंदावन में वस्त्र के स्थान पर टाट का प्रयोग कर यमुना पार सहस्त्रों गायों को साथ लेकर गोचारण किया। पूज्य ब्रह्मचारी जी सिद्धांतों को आचरण में लाकर प्रस्तुत करने वाले प्रेरक व्यक्तित्व के धनी थे। एक बार गोरक्षाके प्रकरण पर वे वृंदावन में शासन के विरुद्घ आमरण अनशन पर बैठ गए। देश के लाखों लोग उनके साथ हो लिए। तत्कालीन प्रधानमंत्री श्रीमती इंदिरा गांधी के आग्रह एवं आश्वासन पर ही उन्होंने रस-पान किया था। स्वाधीनता आंदोलन में वे पं.जवाहरलाल नेहरू के साथ जेल में रहे थे। स्वाधीनता संग्राम काल में उनकी पत्रकारिता बेजोड थी। उन्होंने कई पन्नों का संपादन तथा प्रकाशन किया एवं सदैव खादी का प्रयोग किया। पूज्य ब्रह्मचारी जी ने अपने कर्म, धर्म, आचरण एवं लेखनी के द्वारा समाज को जो कुछ भी दिया वह लौकिक परिवेश में अलौकिक ही है। वे आशु कवि थे। श्रीमद्भागवत, गीता, उपनिषद, ब्रह्मसूत्र आदि अत्यंत दुरूह ग्रंथों की सरल सुबोध हिंदी में व्याख्या कर भक्तवर गोस्वामी तुलसीदास के अनुरूप जनकल्याण कार्य किया। उन्होंने श्री भागवत को 118 भागों में जन सामान्य की सरल भाषा में प्रस्तुत किया। उनके रचित ब्रजभाषा के सुललित छन्द (छप्पय) बोधगम्यएवं गेय है, जिनका आज भी स्थान-स्थान पर वाद्य-वृंद संगति के साथ पारायण कर लोग आनंदित होते हैं। इनके अतिरिक्त नाम संकीर्तन महिमा, शुक (नाटक), भागवत कथा की वानगी, भारतीय संस्कृति एवं शुद्धि, वृंदावन माहात्म्य, राघवेंद्र चरित्र, प्रभु पूजा पद्धति, कृष्ण चरित्र, रासपंचाध्यायी, गोपीगीत, प्रभुपदावली, चैतन्य चरितावली आदि लगभग 100 अन्य आध्यात्मिक ग्रंथों का प्रणयन किया।


title: संत प्रभुदत्त ब्रह्मचारी

text: अक्‍तूबर - नवम्बर १९६६ ई० में अखिल भारतीय स्तर पर गोरक्षा-आन्दोलन चला। भारत साधु समाज, आर्यसमाज, सनातन धर्म, जैन धर्म आदि सभी भारतीय धार्मिक समुदायों ने इसमें बढ़-चढ़कर भाग लिया। ७ नवम्बर १९६६ को संसद् पर हुये ऐतिहासिक प्रदर्शन में देशभर के लाखों लोगों ने भाग लिया। इस प्रदर्शन में गोली चली और अनेक व्यक्ति शहीद हुये।


title: संत प्रभुदत्त ब्रह्मचारी

text: इस आन्दोलन में चारों शंकराचार्य तथा स्वामी करपात्री जी भी जुटे थे। जैन मुनि सुशीलकुमार जी तथा सार्वदेशिक सभा के प्रधान लाला रामगोपाल शालवाले और हिन्दू महासभा के प्रधान प्रो॰ रामसिंह जी भी बहुत सक्रिय थे। श्री प्रभुदत्त ब्रह्मचारी तथा पुरी के जगद्‍गुरु शंकराचार्य श्री स्वामी निरंजनदेव तीर्थ तथा महात्मा रामचन्द्र वीर के आमरण अनशन ने आन्दोलन में प्राण फूंक दिये थे किन्तु जनसंघ इसका प्रारम्भ से अपने राजनैतिक लाभ के लिये एक हथियार के रूप में प्रयोग कर रहा था। उसका उद्देश्य मात्र कांग्रेस सरकार के खिलाफ इस आन्दोलन के द्वारा असन्तोष फैलाकर राजनैतिक उल्लू सीधा करना था। इसलिये उसने प्रभुदत्त ब्रह्मचारी से पहले तो अनशन कराया और फिर जब आन्दोलन का उद्देश्य प्राप्‍त होने का समय आया तो उनका अनशन तुड़वा दिया। इसी प्रकार शंकराचार्य जी का अनशन समाप्‍त कराने के लिए स्वामी करपात्री जी को तैयार किया। वे वायुयान से उनके पास गये और अनशन खुलवा आये जबकि सरकार की ओर से गोरक्षा के संबन्ध में कोई आश्वासन तक भी नहीं मिल पाया था। जनसंघियों ने सन् १९६७ के आम चुनाव निकट देख, सरसंघ चालक गुरु गोलवरकर को बीच में डाल, यह सब खेल खेला। वहां तो जनता द्वारा किये कराये पर पानी फेरने के लिये पहले से ही दुरभिसन्धि हो चुकी थी। इसलिए सभी नेताओं को इकट्ठा कर बातचीत की गई। परन्तु जनसंघियों को चुनाव लड़ने की जल्दी थी। अतः उन्होंने जनता के साथ विश्वासघात कर समझौता कर सत्याग्रह बन्द कर दिया। साधु संन्यासी सीधे-सादे होते ही हैं, वे इनके बहकावे में आ गये और अनेक लोगों का बलिदान व्यर्थ गया।


title: राम नारायण सिंह

text: बाबू राम नारायण सिंह (9 दिसंबर 1885 -- १९६४) भारत के एक प्रसिद्ध स्वतंत्रता सेनानी, सामाजिक कार्यकर्ता और राजनेता थे। स्वतंत्रता संग्राम में तथा झारखण्ड अलग राज्य के गठन में इनका योगदान अतुलनीय हैं। वे भारतीय संविधान सभा के मसौदा समिति के सदस्य भी थे जिसका गठन डॉ. भीमराव आंबेडकर के नेतृत्व में हुआ था।


title: राम नारायण सिंह

text: बाबू राम नारायण सिंह का जन्म 9 दिसंबर 1885 में बिहार के चतरा जिले के हंटरगंज प्रखंड के तेतरिया गांव में हुआ था। इनके पिता का नाम भोली सिंह था। इनकी प्रारंभिक शिक्षा तेतरिया के विद्यालय में हुई थी इसके बाद आगे की शिक्षा इन्होने हजारीबाग के मिडिल वर्नाक्युलर स्कूल से पूर्ण की। स्नातक का अध्ययन सेंट जेवियर्स कॉलेज कलकत्ता से किया और कानून की डिग्री पूर्ण की।


title: राम नारायण सिंह

text: बाबू राम नारायण सिंह और उनके भाई सुखलाल सिंह चतरा के शुरुआती कांग्रेस कार्यकर्ताओं में से थे। इन्होने कृष्ण बल्लभ सहाय, राज बल्लभ सिंह, कोडरमा के बद्री सिंह जैसे अन्य युवा कांग्रेस नेताओं के साथ असहयोग आन्दोलन में नेतृत्व किया था। आपने खादी का प्रचार किया और सामाजिक सुधार आन्दोलन के लिए ओपान मांझी, बंगामा मंजजी जैसे संथाल नेताओं के साथ मिलकर काम किया। वर्ष 1920-21 चतरा जिले से बाबू राम नारायण सिंह ने भारत छोड़ो आन्दोलन का नेतृत्व किया था।


title: संबल

text: संबल का अर्थ है सहयोग देना या ढांढस बढ़ाना, विशेषकर मुश्किल परिस्थितियों में। अंग्रेजी में इसका अर्थ है support।


title: एमा

text: "एमा," यह जेन ऑस्टेन द्वारा लिखित रोमांस के ग़लत अर्थों से पैदा होने वाले संकटों के बारे में एक उपन्यास है। यह उपन्यास दिसंबर 1815 में पहले-पहल प्रकाशित किया गया था। अपने अन्य उपन्यासों की ही तरह, इस उपन्यास में भी ऑस्टेन इंग्लॅण्ड के जोर्जियन-रीजेंसी में रहनेवाली कुलीन महिलाओं के जीवन की मुश्किलों और चिंताओं का अन्वेषण करतीं हैं; साथ ही वे अपने पात्रों के ज़रिये एक सजीव 'शिष्टाचार-प्रहसन' ('comedy of manners') भी प्रस्तुत करतीं हैं।


title: एमा

text: उपन्यास शुरू करने से पहले ऑस्टेन ने लिखा, "में एक ऐसी नायिका चुनने वाली हूं जिसे कोई और नहीं बल्कि में खुद सबसे ज़्यादा पसंद करूंगी." पहले ही वाक्य में उन्होंने शीर्षक पात्र को "सुन्दर, चतुर और रईस एमा वुडहाउस" के नाम से परिचय कराया. वैसे एमा काफ़ी बिगडैल और गुस्ताख़ लड़की है जो 'मैचमेकिंग' (वर-वधु के जोड़े खोज निकालने) में अपने आप को बहुत ज़्यादा सक्षम समझती है; और अन्य लोगों की ज़िन्दगी में दखल देने से आने वाली मुसीबतों को अनदेखा करती है, साथ ही अकसर दूसरों के कामों का ग़लत मतलब निकालती है।


title: एमा

text: हालांकि एमा वुडहाउस का विश्वास है कि वह खुद कभी शादी नहीं करेगी, लेकिन हायबरी गांव में रहने वाली यह बीस-वर्षीय नासमझ लड़की मैचमेकिंग की अपनी क्षमता को प्राकृतिक देन मानती है। अपनी गवर्नेस का विवाह गांव के एक विधुर मि. वेस्टन के साथ कराने में सफलता पाने के बाद, एमा अपनी नई सहेली हैरियेट स्मिथ के लिए योग्य जीवन साथी खोजने का ज़िम्मा अपने सर लेती है। हालांकि हैरियेट के माता-पिता के बारे में कोई जानकारी नहीं है, फिर भी एमा का मानना है कि हैरियेट एक सज्जन की पत्नी होने की हक़दार है और इसलिए वह अपनी सहेली को गांव के पुरोहित मि. एल्टन से मेल-मिलाप बढ़ाने के लिए प्रोत्साहित करती है। इस बीच, एमा हैरियेट को राज़ी कर लेती है कि वह समृद्ध किसान रॉबर्ट मार्टिन की तरफ से आये रिश्ते को ठुकरा दे, हालांकि हैरियेट के मन में उस किसान के प्रति कुछ प्रेम-भावनाएं अवश्य हैं।


title: एमा

text: एमा के प्रोत्साहन से हैरियेट मि. एल्टन पर मुग्ध हो जाती है, लेकिन एमा की योजना पर पानी फिर जाता है जब एल्टन ज़ाहिर करते हैं कि वे हैरियेट से नहीं बल्कि एमा से प्यार करते हैं। तब एमा को एहसास होता है कि हैरियेट के लिए जीवन साथी खोजने की धुन में वह परिस्थिति की सच्चाई को जानने से चूक गई। एमा के बहनोई और गहरे दोस्त मि. नाय्ट्ले, एमा के मैचमेकिंग के प्रयासों को बड़ी आलोचनात्मक नज़र से देखते हैं। उनका मानना है कि मि. मार्टिन एक योग्य वर हैं जिनसे शादी करना हैरियेट के लिए सौभाग्य की बात होगी। एमा की दखलंदाज़ी को लेकर उनके और एमा के बीच झगड़ा होता है और हमेशा की तरह मि. नाय्ट्ले ही ज़्यादा समझदार साबित होते हैं। एमा द्वारा ठुकराए जाने और हैरियेट को उन्हीं के स्तर का बताकर किये कटाक्ष से दु:खी होकर एल्टन 'बाथ' शहर छोड़ देते हैं और लगभग तुरंत बाद ही एक जवां लड़की से शादी कर लेते हैं।


title: एमा

text: एमा हैरियेट को सांत्वना दिलाती है और हायबरी में आनेवाले एक नए आगंतुक - मि. वेस्टन के सुपुत्र, फ्रैंक चर्चिल के चरित्र के बारे में उत्सुकता जगाती है। फ्रैंक, लन्दन में अपने मामा-मामी - जिन्होंने उसे अपने उत्तराधिकारी के रूप में अपनाया है - द्वारा किये लालन-पालन के बाद, हायबरी में अपने पिता से मिलने के लिए उत्सुक है। अपनी मामी की बीमारियों और शिकायतों के कारण अपने पिता से मिलने से वंचित फ्रैंक के बारे में एमा कुछ नहीं जानती. मि. नाय्ट्ले को तुरंत नौजवान युवक पर संदेह होने लगता है, ख़ासकर जब फ्रैंक केवल अपने बाल कटवाने के लिए हड़बड़ी से लन्दन वापस जाता है। लेकिन एमा को फ्रैंक ख़ुशमिज़ाज लगता है और वह गौर करती है कि फ्रैंक उसकी अपनी तरफ आकर्षित है। हालांकि वह इस आकर्षण को हतोत्साहित करना चाहती है, फिर भी वह इस नौजवान युवक की ख़ुशामदी से खुश होती है और उसके साथ इश्कबाज़ी करती है। एमा, हायबरी गुट की नई सदस्य, जेन फेरफैक्स का स्वागत कुछ कम उत्साह से करती है। जेन सुन्दर और सुसंस्कृत लड़की है, पर उसके मितभाषी होने से एमा उसे नापसंद करती है और, वर्णन-कर्ता का संकेत है कि वह जेन से ईर्ष्या करती है।


title: एमा

text: फिर तो संदेह, साज़िश और ग़लतफ़हमियों का सिलसिला शुरू होता है। मि. नाय्ट्ले जेन का बचाव करते हुए कहते हैं कि वह दया और सहानुभूति की हक़दार है क्योंकि एमा की तरह उसकी अपनी कोई धन-संपत्ति नहीं है और बहुत जल्द उसे गवर्नेस की नौकरी के लिए घर छोड़ कर जाना होगा। मिसेज़ वेस्टन को संदेह होता है कि मि. नाय्ट्ले के इस बचाव में झलकते स्नेह के पीछे उनकी रोमांटिक भावनाएं हैं, जिसका एमा विरोध करती है। हर कोई मानने लगता है कि एमा और फ्रैंक के बीच लगाव बढ़ रहा है, पर जल्द ही एमा फ्रैंक को अपने संभाव्य प्रेमी के रूप से खारिज करती है और उसे हैरियेट के लिए योग्य पति के रूप में देखने लगती है। गांव के एक जश्न में, नाय्ट्ले, मि. एल्टन और उनकी नवविवाहिता पत्नी द्वारा हाल ही में अपमानित हुई हैरियेट के साथ नृत्य करने के लिए एमा से स्वीकृति पाते हैं। अगले दिन, फ्रैंक हैरियेट को जिप्सी भिखारियों से बचाता है। जब हैरियेट एमा को बतलाती है कि वह एक ऐसे आदमी से प्यार करती है जो उसके अपने सामाजिक स्तर से ऊपर के स्तर का है, तो एमा समझती है कि उसका इशारा फ्रैंक की तरफ है। नाय्ट्ले को संदेह होने लगता है कि फ्रैंक और जेन के बीच कोई रहस्यमय बात है और वह एमा को सचेत करने का प्रयास करते हैं। नाय्ट्ले के सुझावों को एमा हंसकर टाल देती है और फ्रैंक के साथ अपनी इश्कबाज़ी पर नाय्ट्ले की मंज़ूरी खो बैठती है और एक पिकनिक पर जेन की बुआ - दयालु, अविवाहित, मिस बेट्स का अपमान करती है। और जब नाय्ट्ले एमा को डांटते हैं तो वह रो पड़ती है।


title: एमा

text: फिर ख़बर आती है कि फ्रैंक की मामी का देहांत हो गया और इस घटना से एक अप्रत्याशित रहस्य सामने आता है जिससे धीरे-धीरे सारे भेद खुल जाते हैं। दरअसल फ्रैंक और जेन ने चुपके से सगाई कर ली होती है और फ्रैंक अपनी असली चाहत को छुपाने के लिए एमा की ओर आकर्षित होने का नाटक करता है। मामी की मौत के बाद, अपने मामा की सहमति से अब फ्रैंक अपनी माशूका जेन से शादी कर सकता है। एमा चिंतित हो जाती है कि इससे हैरियेट टूट जायेगी, पर जल्द ही उसे पता चलता है कि दरअसल हैरियेट फ्रैंक को नहीं बल्कि नाय्ट्ले को पसंद करती है। और हैरियेट का मानना है कि नाय्ट्ले के मन में भी उसके प्रति वैसी ही प्रेम भावनाएं हैं। हैरियेट के इस खुलासे से एमा खुद को अशांत और दु:खी महसूस करने लगती है और अपनी इस व्यथा से उसे एहसास होता है कि दरअसल वह खुद नाय्ट्ले से प्यार करती है। एमा उम्मीद करती है कि नाय्ट्ले खुद उसे बताये कि वह हैरियेट से प्यार करते हैं, लेकिन जब नाय्ट्ले एमा के प्रति अपने प्यार का इज़हार करते हैं तो वह ख़ुशी से फूली नहीं समाती. हैरियेट को जल्द ही सुकून मिलता है जब रॉबर्ट मार्टिन एक बार फिर उसके सामने शादी का प्रस्ताव रखते हैं जिसे वह स्वीकार कर लेती है। हैरियेट और मि. मार्टिन तथा एमा और मि. नाय्ट्ले की शादी से, कौन किससे प्यार करता है - इस सवाल का जवाब भी मिल जाता है और उपन्यास समाप्त होता है।


title: एमा

text: एमा वुडहाउस, कहानी की नायिका, एक 21 वर्षीय, सुन्दर, जोशीली, बुद्धिमान और 'थोडीसी' सर-चढ़ी नवयौवना है। जब वह बहुत छोटी थी तभी उसकी मां का देहांत हो गया और अपनी बड़ी बहन की शादी के बाद, वह निश्चित रूप से घर की मालकिन बन बैठी. हालांकि वह कई मायनों में अपनी उम्र से कहीं ज़्यादा समझदार है, फिर भी एमा कुछ गंभीर ग़लतियां करती है जिसका कारण है उसका दृढ़ विश्वास कि वह हमेशा सही होती है और वास्तविक दुनिया में अनुभव की कमी. हालांकि उसने कसम खाई है कि वह खुद फिर कभी भी शादी नहीं करेगी, लेकिन दूसरों के लिए जीवन साथी चुनने में उसे बहुत ख़ुशी मिलती है। किसी के प्यार में पड़ने में वह अपने आप को असमर्थ पाती है, लेकिन जब ईर्ष्या होती है तो उसे एहसास होता है कि वह हमेशा से ही मि. नाय्ट्ले से प्यार करती रही है।


title: एमा

text: जॉर्ज नाय्ट्ले, लगभग 37 - 38 वर्ष के हैं। वे एमा के करीबी दोस्त हैं और उसके एकमात्र आलोचक भी, हालांकि उनके मन में उसके लिए गहरा स्नेह भी है। मि. नाय्ट्ले पड़ोस के डौनवेल एस्टेट, जिसमें विशाल ज़मीन और एक खेत शामिल है, के मालिक हैं। वे एमा की बड़ी बहन इसाबेला के पति मि. जॉन नाय्ट्ले के बड़े भाई हैं। मि. नाय्ट्ले एमा से बहुत नाराज़ होते हैं चूंकि वह हैरियेट को मि. मार्टिन के प्रस्ताव को ठुकराने के लिए राज़ी करती है यह सोचकर कि इसी में हैरियेट का फ़ायदा होगा। वे एमा को चेतावनी देते हैं कि वह हैरियेट और मि. एल्टन की शादी करवाने का ख़याल छोड़ दे, चूंकि उनका अनुमान सही है कि मि.एल्टन अपने खुद के बारे में उच्च राय रखते हैं। उन्हें फ्रैंक चर्चिल और उसके इरादों पर शक़ होता है, हालांकि उनके शक़ की बुनियाद का मुख्य कारण है नवयुवक की ईर्ष्या, लेकिन उनका सहज-बोध सही साबित होता है जब यह बात सामने आती है कि फ्रैंक चर्चिल जैसा दिखता है वैसा है नहीं।


title: एमा

text: मि. फ्रैंक चर्चिल, मि. वेस्टन की पिछली शादी से हुए उनके सुपुत्र हैं, एक मिलनसार और होशियार नौजवान जिसे सिवाय मि. नाय्ट्ले के बाकी सभी पसंद करते हैं। मि. नाय्ट्ले उसे बहुत नासमझ मानते हैं हालांकि उनकी इस राय का कारण है फ्रैंक के प्रति उनकी ईर्ष्या, क्योंकि फ्रैंक एमा का आशिक बनकर उसका 'पीछा' किया करता था। मां की मृत्यु के बाद, फ्रैंक का लालन-पालन किया उसके रईस मामा-मामी ने और उन्हीं के नाम को उसने अपना उपनाम बनाया। फ्रैंक को नाच-गाना बहुत पसंद है और वह जीवन का पूरा-पूरा आनंद लेने में विश्वास रखता है। फ्रैंक भले ही एक लापरवाह व्यक्ति लगता है, लेकिन ऑस्टेन के अन्य उपन्यास जैसे - "'प्राइड एंड प्रेजुडिस' (Pride and Prejudice)" के मि. विक्हैम या "'सेन्स एंड सेन्सिबिलिटी' (Sense and Sensibility)" के विलोबी जैसे खलनायक पात्रों से कहीं कम चरित्रहीन है।


title: एमा

text: जेन फेरफैक्स, एक अनाथ लड़की है और उसके परिवार में हैं केवल उसकी बुआ, मिस बेट्स और दादी, मिसेज़ बेट्स. वह एक बहुत ही सुन्दर, सुशील, होनहार और सुरुचिसम्पन्न महिला के रूप में जानी जाती है, उसने उच्च शिक्षा पाई है और गाना गाने तथा पियानो बजाने में उसकी प्रतिभा असाधारण है, वास्तव में यही एकमात्र व्यक्ति है जिससे एमा ईर्ष्या करती है। पर उसका दुर्भाग्य है कि उसके पास कोई ख़ास धन-संपत्ति नहीं है अत: न चाहते हुए भी उसे गवर्नेस की नौकरी करनी पड़ती है।


title: एमा

text: हैरियेट स्मिथ, एमा की सहेली, जो बहुत ही सुन्दर है पर भोली व नादान है और बड़ी आसानी से दूस्ररों की बातों में आ जाती है, खासकर एमा की। उसने पास ही के एक स्कूल में शिक्षा पाई है। शुरुआत में तो उसे अज्ञात माता पिता की नाजायज़ बेटी बताया गया है, लेकिन आख़री अध्याय में इस बात का ख़ुलासा होता है कि दरअसल वह एक काफ़ी अच्छे-खासे, धनवान पर "असभ्य" व्यापारी की बेटी है। उपन्यास के शुरुआत में ही एमा हैरियेट को अपनी देख-रेख में रखती है और हैरियेट एमा के मैचमेकिंग के गुमराह प्रयासों का निशाना बनती है। शुरू-शुरू में हैरियेट किसान रॉबर्ट मार्टिन के शादी के प्रस्ताव को नकार देती है क्योंकि एमा का मानना है कि मार्टिन हैरियेट से नीचे दर्जे का है, हालांकि हैरियेट के अपने पूर्वज या खानदान का कोई अता-पता नहीं है। फिर धीरे-धीरे वह मि. नाय्ट्ले से गहरा प्यार करने लगती है, जिससे एमा को अपनी भावनाओं का एहसास होने लगता है। आख़िरकार, हैरियेट और मि. मार्टिन, एमा की दखलंदाज़ी के बावजूद शादी कर लेते हैं।


title: एमा

text: फिलिप एल्टन, एक ख़ूबसूरत, शिष्ट व सुशील और महत्त्वाकांक्षी युवा पुरोहित है। एमा चाहती है कि वह हैरियेट से शादी करे, पर वह एमा से शादी करना चाहते हैं। एमा द्वारा ठुकराए जाने के बाद, मि. एल्टन जल्द ही एक अन्य महिला से शादी करके अपने स्वार्थी स्वभाव का प्रदर्शन करते हैं।


title: एमा

text: अगस्टा एल्टन, पहले मिस हॉकिन्स, मि. एल्टन की अमीर लेकिन अप्रिय पत्नी है। वह बहुत ही घमंडी, दबंग और मिथ्याभिमानी औरत है जो हमेशा सभी का ध्यान अपनी ओर आकर्षित करना चाहती है, साधारणतया एमा और उसके दोस्त अगस्टा से नफ़रत करते हैं। वह जेन का साथ निभाती है जिससे जेन दूसरों की सहानुभूति का पात्र बनती है।


title: एमा

text: मिसेज़ ऐन वेस्टन, पहले मिस टेलर, सोलह सालों तक एमा की गवर्नेस रहीं थीं और प्रथम अध्याय में ही मि. वेस्टन से अपनी शादी के बाद भी उसकी सबसे क़रीबी और विश्वसनीय दोस्त है। वह बहुत ही समझदार औरत है जिसे एमा से बहुत लगाव है। मिसेज़ वेस्टन अपने पूर्व स्वामी के लिए किराए की मां का काम करतीं हैं और, कभी-कभार, संयम और तर्क की वाणी का काम।


title: एमा

text: मि. वेस्टन, हाल ही में अमीर बने हैं और हार्टफील्ड के आसपास के क्षेत्र में रहते हैं। वे एमा की पूर्व गवर्नेस मिस टेलर से शादी करते हैं और अपनी पहली शादी से जनित फ्रैंक चर्चिल, जिसे उनकी स्वर्गीय पत्नी के भाई-भाभी ने गोद लेकर पाला-पोसा, के पिता हैं। मि. वेस्टन एक प्रसन्नचित्त और आशावादी इंसान हैं जिन्हें लोगों से मिलने-जुलने में बहुत आनंद आता है।


title: एमा

text: मिस बेट्स, एक स्नेहमयी, बातूनी और कुंवारी लड़की है जिसकी मां, मिसेज़ बेट्स, मि. वुडहाउस की दोस्त हैं। उनकी काबिल भतीजी, जेन फेरफैक्स, उनकी जीवन-ज्योति है। एक दिन जब वह देश में घूमने निकलती हैं तो एमा जानबूझकर उसके थका देने वाले मोटापे की ओर संकेत करके उसे अपमानित करती है। बाद में, मि.नाय्ट्ले एमा को बुरी तरह डांटते हैं। तब एमा शर्मिंदा होकर अपनी ग़लती सुधारने की कोशिश करती है।


title: एमा

text: हेनरी वुडहाउस, एमा के पिता हैं, जिन्हें हमेशा अपने स्वास्थ्य और सुख-सुविधा की चिंता रहती है, यहाँ तक कि वे न तो खुद के मामले में कोई गड़बड़ी होने देते हैं, न ही अपने दोस्तों के स्वास्थ्य व सुख-सुविधा के मामले में. उनका मानना है कि ऐसी कई सारी चीज़ें हैं जो सेहत के लिए हानिकारक हैं। अकसर औरों को उनसे मिल-जुलकर रहने में बहुत मुश्किल होती है क्योंकि वे हमेशा छोटी-छोटी बातों से परेशान हो जाते हैं और बात का बतंगड़ बना देते हैं और समझते हैं कि और लोग भी वैसे ही परेशान होते होंगे, यहाँ तक कि वे अपने मेहमानों को भी समृद्ध खाना परोसने से मना करते हैं। वे अफ़सोस जताते हैं कि "बेचारी इसाबेला" और खासकर "बेचारी मिस टेलर" की शादी हो चुकी है और वो उनसे दूर जा चुकीं हैं, चूंकि वे खुद उनके दूर होने से दु:खी हैं, तो समझते हैं कि वो दोनों भी दु:खी ही होंगी.


title: एमा

text: इसाबेला वुडहाउस एमा की बड़ी बहन है और हेनरी की बेटी. उसकी शादी जॉन नाय्ट्ले से हुई है और वह अपना अधिकांश समय घर रह कर अपने दो बेटों, हेनरी और नन्हे जॉन के लालन-पालन में बिताती है।


title: एमा

text: वे अपने परिवार की छुट्टियां बिताने और सैर-सपाटे की इच्छाओं को भली-भांति पूरा करते हैं, हालांकि खुद उन्हें घर पर ही रहना ज़्यादा पसंद है, ख़ासकर अगर मौसम अच्छा न हो तब.


title: एमा

text: एमा वुडहाउस ऑस्टेन की पहली हिरोइन है जिसे पैसों की कोई चिंता नहीं और इसका ज़िक्र वह भोली-भाली मिस स्मिथ से करती है कि इसीलिये उसे शादी करने में भी कोई दिलचस्पी नहीं है। यह बात ऑस्टेन के अन्य उपन्यासों से हटकर है, क्योंकि उनकी अन्य कहानियों में अकसर शादी और आर्थिक सुरक्षा महत्त्वपूर्ण विषय रहे हैं। एमा के पास पर्याप्त धन-संपत्ति होने की बात इस उपन्यास को, ऑस्टेन के "'सेन्स एंड सेन्सिबिलिटी' (Sense and Sensibility)" और "'प्राइड एंड प्रेजुडिस' (Pride and Prejudice)" जैसे उपन्यासों की तुलना में, काफ़ी हल्का-फुल्का बना देती है। इसके विपरीत में, जेन फेरफैक्स का भविष्य कुछ धुंधला नज़र आता है।


title: एमा

text: ऑस्टेन की अन्य हीरोइनों की तरह, एमा पर रोमांटिक आकर्षण का कोई असर नहीं पड़ता. सही आदमी के साथ घर बसाने से पहले ग़लत व्यक्ति की ओर आकर्षित होने वाली मैरियन डैशवुड की तरह, एमा अपनी ज़िन्दगी में आने वाले मर्दों में कोई रोमांटिक दिलचस्पी नहीं दिखाती. वह सचमुच हैरान रह जाती है (और कुछ हद तक परेशान भी) जब मि. एल्टन उस पर अपने प्यार का इज़हार करते हैं - बिलकुल वैसे ही जैसे एलिजाबेथ बेनेट की सनकी प्रतिक्रिया होती है चापलूस मि. कॉलिन्स के प्रति. फ्रैंक चर्चिल के प्रति उसकी चाहत, सही मायने में रोमांटिक प्यार की लालसा नहीं बल्कि जीवन में एक छोटे से रोचकमय दौर की तरस दर्शाता है। गौर करने वाली बात है कि एमा, हैरियेट स्मिथ और रॉबर्ट मार्टिन के बीच पनपते प्यार को पहचान नहीं पाती और भावी जीवन साथी को सिर्फ़ धन-दौलत और सामाजिक महत्त्वाकांक्षाओं के आधार पर आंकती है। जब हैरियेट स्मिथ मि. नाय्ट्ले के प्रति अपनी भावनाएं प्रकट करती है तब जाकर एमा को मि. नाय्ट्ले के प्रति अपनी खुद की भावनाओं का एहसास होता है।


title: एमा

text: हालांकि एमा ऑस्टेन की अन्य हिरोइनों से इन दो बातों में अलग है, पर एक बात में एलिज़ाबेथ बेनेट और ऍन एलियट से मिलती-जुलती है कि वह एक होशियार और समझदार महिला है जिसके पास करने के लिए न कोई काम-धाम है और न ही वह अपनी दिनचर्या या अपनी जगह बदलने की क्षमता रखती है। हालांकि उसे परिवार का स्नेह प्राप्त है और आर्थिक सुरक्षा भी, फिर भी एमा की रोज़मर्रा की ज़िन्दगी सचमुच बड़ी नीरस और उबाऊ है; उपन्यास के शुरू में, उसका कोई साथी नहीं है जो उसकी हमउम्र का हो। मैचमेकिंग में अकुशलता के बावजूद, उस पर जो धुन सवार है वो एक रईस महिला की ज़िन्दगी के संकीर्ण दायरे के खिलाफ एक मौन-विरोध का प्रतीक है, ख़ासकर जब महिला एकाकी और निःसंतान हो।


title: कम्युनिस्ट इंटरनेशनल

text: कम्युनिस्ट इंटरनेशनल (Communist International) या तृतीय इंटरनेशनल (1919–1943) एक अन्तरराष्ट्रीय साम्यवादी संगठन था जो पूरे विश्व को साम्यवादी बनाने की वकालत करता था। इसकी स्थापना १९१५ में जिमरवाल्द सम्मेलन में हुई थी। १९१९ से लेकर १९३५ तक कम्युनिस्ट इंटरनेशनल ने सात सम्मेलन किये। जोसेफ स्तालिन ने १९४३ में इसे समाप्त कर दिया।


title: चंद्रगुप्त मौर्य (2011 टीवी श्रृंखला)

text: चंद्रगुप्त मौर्य एक भारतीय ऐतिहासिक नाटक श्रृंखला है, जो दंगल टीवी पर प्रसारित की जा रह था, जो प्राचीन भारत के एक भारतीय सम्राट और मौर्य साम्राज्य के संस्थापक चंद्रगुप्त मौर्य के जीवन पर आधारित है। चंद्रगुप्त मौर्य को पहली बार मार्च 2011 में इमेजिन टीवी पर प्रसारित किया गया था। आशीष शर्मा ने बड़े चंद्रगुप्त मौर्य की भूमिका निभाई। र


title: चंद्रगुप्त मौर्य (2011 टीवी श्रृंखला)

text: कहानी चंद्रगुप्त मौर्य के बारे में है, जिन्होंने 300 ईसा पूर्व में भारतीय उपमहाद्वीप पर शासन किया था। वह प्राचीन भारत में सबसे महान सम्राटों में से एक बन गया, जिसका साम्राज्य पूर्व में असम से लेकर पश्चिम में अफगानिस्तान और बलूचिस्तान तक फैला हुआ था।


title: चंद्रगुप्त मौर्य (2011 टीवी श्रृंखला)

text:
कहानी चाणक्य से शुरू होती है, जो अखंड भारत (शाब्दिक अर्थ अविभाजित भारत) की पेशकश के साथ धन नंदा के पास जाता है, लेकिन धना नंदा और उसके प्रधान मंत्री अमात्य राक्षस उसे अपमानित करते हैं। चाणक्य तब तक अपने बालों में गाँठ नहीं बाँधने का संकल्प लेते हैं जब तक कि वह नंद वंश को उखाड़ फेंकने में सफल नहीं हो जाते। तक्षशिला की यात्रा के दौरान, वह चंद्रगुप्त से मिलता है और उसे अखंड भारत के अपने सपने को प्राप्त करने के लिए उपयुक्त पाता है, (चंद्रगुप्त की मां की अनुमति से) चंद्रगुप्त को तक्षशिला ले जाता है। वहाँ वे राजकुमार अंभिक और उसके दोस्तों (शशांक, दिग्विजय और दिगंबर) से मिलते हैं, जो एक समूह के रूप में चंद्रगुप्त को अपमानित करने में कोई कसर नहीं छोड़ते हैं। यह चंद्रगुप्त को तक्षशिला से भागने और अपने गांव लौटने के लिए प्रेरित करता है, लेकिन धना नंदा अपनी सेना के साथ आता है और गांव को नष्ट कर देता है, उसके सामने चंद्रगुप्त की मां की हत्या कर देता है। क्रोधित होकर, चंद्रगुप्त ने नंद साम्राज्य को नष्ट करने की कसम खाई।<nowiki>
</nowiki> इसे ध्यान में रखते हुए, चंद्रगुप्त चाणक्य के अधीन प्रशिक्षण शुरू करता है, जो फिर उसे विभिन्न योद्धाओं के अधीन प्रशिक्षित करने के लिए ले जाता है, जो स्वयं धन नंद के शासन में पीड़ित थे। चंद्रगुप्त भी विजय यात्रा में भाग लेता है, इसे जीतता है। जब चंद्रगुप्त 13 वर्ष का हो जाता है, तो चाणक्य धन नंदा को मारने की योजना बनाता है और चंद्रगुप्त को इसे निष्पादित करने का आदेश देता है। चंद्रगुप्त धना नंदा को मारने का प्रबंधन करता है, लेकिन प्रधान मंत्री राक्षस ने खुलासा किया कि असली धन नंद अभी भी जीवित है। यह दिखाया गया है कि धना नंदा के सात डोपेलगैंगर थे और चंद्रगुप्त ने डोपेलगैंगर्स में से एक को मार डाला था। चंद्रगुप्त बिखर जाता है, लेकिन महल से भागने में सफल हो जाता है। यह सुनकर, क्रोधित चाणक्य ने चंद्रगुप्त को एक उत्कृष्ट योद्धा के रूप में प्रशिक्षित करने का फैसला किया।<nowiki>
</nowiki> यह शो भविष्य में 8 साल के लिए आगे बढ़ जाता है, जहां एक वयस्क चंद्रगुप्त का किरदार आशीष शर्मा निभा रहे हैं। चंद्रगुप्त अभी भी नंद साम्राज्य को उखाड़ फेंकने की साजिश रच रहा है। शो अब एक नए चरित्र सिकंदर महान को पेश करता है, जिसे सिकंदर कहा जाता है। राजकुमार अंभिक आसानी से सिकंदर से हाथ मिला लेते हैं। वे एक साथ पोरस को हराते हैं और उनकी सेनाएं भारत में प्रवेश करती हैं। जब चाणक्य इस बारे में सुनता है, तो वह यह निर्धारित करता है कि चंद्रगुप्त के लिए अपनी असली बुलाहट पर उठने का समय आ गया है और वे भारत की सेना को इकट्ठा करने और आक्रमणकारियों से भूमि की रक्षा करने के लिए निकल पड़े।


title: हटिया रेलवे स्टेशन

text: हटिया रेलवे स्टेशन (स्टेशन कोड: HTE), भारतीय राज्य झारखंड की राजधानी रांची में स्थित एक रेलवे स्टेशन है। हटिया स्टेशन भारतीय रेलवे के दक्षिण पूर्वी रेलवे ज़ोन के रांची रेलवे मंडल के अंतर्गत आता है। हटिया रेलवे स्टेशन भारत के अधिकांश प्रमुख शहरों से रेलवे संजाल से जुड़ा हुआ है। यह रांची-राउरकेला रेलवे खंड पर स्थित है।


title: हटिया रेलवे स्टेशन

text: रांची से दिल्ली और कोलकाता के लिए नित्य ट्रेनें चलती हैं। शहर एक प्रमुख रेलवे केंद्र है और यहां चार प्रमुख स्टेशन है: रांची जंक्शन हटिया स्टेशन, तातिशिलवाई रेलवे स्टेशन और नामकोन स्टेशन। कई महत्वपूर्ण ट्रेनें रांची जंक्शन से भी शुरू होती हैं।


title: हटिया रेलवे स्टेशन

text: उपलब्ध प्रमुख सुविधाओं में प्रतीक्षालय, रिटायरिंग रूम, कम्प्यूटरीकृत आरक्षण सुविधा, आरक्षण काउंटर, वाहन पार्किंग आदि शामिल हैं। वाहनों को स्टेशन परिसर में प्रवेश करने की अनुमति है। यहाँ शाकाहारी और मांसाहारी जलपान गृह, टी स्टाल, बुक स्टाल, पोस्ट और टेलीग्राफिक कार्यालय हैं। सुरक्षा के लिए सरकारी रेलवे पुलिस (जीआरपी) और रेलवे सुरक्षा बल (आरपीएफ) के सुरक्षाकर्मी मौजूद हैं। स्वास्थ्य सुविधाएं प्रदान करने वाली रेलवे चिकित्सा इकाई हटिया स्टेशन के पास स्थित है। हटिया स्टेशन झारखंड के महत्वपूर्ण स्थलों के लिए परिवहन प्रदान करने वाले बस टर्मिनल और घरेलू हवाई अड्डे के करीब स्थित है।


title: हटिया रेलवे स्टेशन

text: हटिया दक्षिण पूर्व रेलवे के रांची रेलवे मंडल का एक प्रमुख रेलवे स्टेशन और कई ट्रेनों का टर्मिनल स्टेशन है। कई विद्युतीकृत के साथ-साथ डीजल स्थानीय, एम / ई, एसएफ, जीआर यात्री ट्रेनें भी हटिया / रांची से देश के विभिन्न गंतव्यों के लिए लगातार अंतराल पर चलती हैं।


title: उत्तराध्ययन सूत्र

text: उत्तराध्ययन सूत्र जैन धर्म के श्वेताम्बर पन्थ का धर्मग्रन्थ है। कहते हैं कि महावीर स्वामी के निर्वाण के कुछ समय पहले दिए गये उपदेश इसमें संग्रहित हैं।


title: उत्तराध्ययन सूत्र

text: इस शास्त्र को जैन जगत में भगवान महावीर की अन्तिम वाणी माना जाता है जिसका मौलिक आधार यह है कि इन अध्ययनों का प्राचीन नाम 'महावीर भासियाइ' था। उसी के साथ अतिम देशना श्रद्धा से जुड़ जाने से भगवान की अन्तिम वाणी मोक्ष जाते समय उपदिष्ट अध्ययन कहलाये जाने लगे।


title: लुई अट्ठारहवाँ

text: अठारहवाँ लुई (Louis XVIII ; १८१४-१८२४) फ्रांस का शासक था जिसने राजा के रूप में १८१४ से १८२४ तक शासन किया (सन् १८१५ में कुछ अवधि को छोड़कर)।


title: लुई अट्ठारहवाँ

text: सोलहवें लुई का पुत्र (सत्रहवाँ लुई) जेल में मरा था। १७९३ से १८१४ तक फ्रांस में पहले क्रांतिकारी सरकार और फिर नेपोलियन बोनापार्ट का राज्य रहा। नेपोलियन के पतन के उपरांत सोलहवें लुई का भाई 'काउंट ऑव प्रोवेंस' अठारहवें लुई के नाम से फ्रांस के सिंहासन पर बैठा।


title: लुई अट्ठारहवाँ

text: अठारहवें लुई का जन्म १७ नवम्बर १७५५ को हुआ था। क्रांति और नेपोलियन के समय वह देश देश भटकता रहा था और उसे 'प्रवासी राजकुमार' (Wandering Prince) कहते थे। लौटकर उसने यूरोप के मित्र देशों की सहायता से (जो नेपोलियन के विरुद्ध रहे थे) ३ मई १८१४ को अपने वंश के सफेद झंडे के साथ पेरिस में प्रवेश किया। ४ जून को वह राजा घोषित किया गया। समय की परिस्थिति के अनुसार उसने देशवासियों को एक संविधान दिया। जब नेपोलियन एल्बा से भागकर फ्रांस लौटा तो अठारहवाँ लुई पेरिस छोड़कर भाग गया। वाटरलू के युद्ध के बाद वह फिर पेरिस लौटा और राज्य करने लगा। दस वर्ष राज्य करने के बाद १६ सितंबर १८२४ को लुई की मृत्यु पेरिस में हो गई।


title: नकदी प्रप्ति विवरण

text: वित्तीय लेखांकन में, नकद प्रवाह विवरण (Cash flow statement) एक वित्तीय विवरण है जो यह दर्शाता है कि बैलेंस शीट खातों और आय में परिवर्तन कैश और नकद समकक्षों को कैसे प्रभावित करते हैं। नकद प्रवाह किसी व्यापार में उपयोग की जाने वाली वह राशि है जो व्यवसाय के ही किसी कार्य के लिए व्यवसाय से बाहर स्थानांतरित की जाती है। जिसे नकद प्रवाह विवरण में दर्शाया जाता है।


title: यथा-स्थान

text: इन सीटू () जिसे हिंदी में यथा-स्थान कहते हैं, एक लैटिन शब्द है जिसका इस्तेमाल कई अलग-अलग संदर्भों में किया जाता है। इन सीटू का "स्थानीय स्तर पर", "साइट पर", "जगह में" या "परिसर पर" आदि आशयों में प्रयोग हो सकता है। इस शब्दावली के माध्यम से किसी स्थान विशेष का वर्णन किया जाता है जहां कोई घटना हुई हो।


title: खैर प्रखण्ड (अलीगढ़)

text: खैर () भारत के उत्तर प्रदेश प्रान्त का एक शहर है। खैर उत्तर प्रदेश के पश्चिमी भाग में अलीगढ़ जिला में भारत की राजधानी नई दिल्ली से लगभग 114 किमी दूर दक्षिण-पूर्व स्थित प्रसिद्ध नगर है। यहाँ से सड़कें चारों ओर जाती हैं। यहां से सीधे दिल्ली, नोएडा, आगरा, अलीगढ, हाथरस, मथुरा, पलवल और फरीदाबाद आदि के लिए जा सकते हैं। दिल्ली को अलीगढ़ से जोड़ने वाला राजमार्ग भी शहर से गुजरता है। यह ज़िले की प्रसिद्ध व्यपारिक मण्डी है। गेहूँ, तेलहन, जौ, ज्वार, कपास और गन्ना का व्यापार अधिक होता हैं।


title: खैर प्रखण्ड (अलीगढ़)

text: 2011 की जनगणना के अनुसार खैर शहर की जनसंख्या नगर पालिका क्षेत्र 48,251 है और खैर तहसील की कुल जनसंख्या 4,52,624 है।


title: खैर प्रखण्ड (अलीगढ़)

text: यह इलाका जाट और ब्राह्मण बाहुल है। भारतीय जनता पार्टी और राष्ट्रीय लोक दल प्रमुख राजनीतिक दल हैं। इसके अलावा बहुजन समाज पार्टी का भी वर्चस्व है।


title: खैर प्रखण्ड (अलीगढ़)

text: खैर एक कृषि व्यापार केंद्र है, जहाँ कृषि उत्पादों का प्रसंस्करण और विनिर्माण महत्त्वपूर्ण हैं। इसके आसपास के क्षेत्रों में गेहूँ, धान, सरसो, आलू, जौ और अन्य फ़सलें उगाई जाती हैं।


title: खैर प्रखण्ड (अलीगढ़)

text: खैर हरियाणा राज्य की सीमा पर स्थित है। इसकी समुद्र तल से 188 मीटर की उचाई पर है। दिल्ली, अलीगढ, मथुरा,पलवल, हाथरस, नोएडा और आगरा इसके निकटवर्ती नगर हैं। यह क्षेत्र गंगा-यमुना दोआब क्षेत्र में आता है। यह पश्चिमी उ.प्र. के विकासशील नगरों में एक है।


title: उमर द्वितीय

text: उमर इब्न अब्द अल-अज़ीज़ (अरबी: عمر بن عبد العزيز, रोमानी: :Umar ibn ʿAbd Al ʿAzīz; 2 नवंबर 682 - ईस्वी। 5 फरवरी 720), जिसे आम तौर पर उमर द्वितीय के रूप में जाना जाता है, आठवें उमय्यद ख़िलाफ़त के ख़लीफ़ा थे, जो 22 साल के थे। सितंबर 717 में 720 में उनकी मृत्यु तक। उमर ने समाज में कई महत्वपूर्ण योगदान और सुधार किए, और उन्हें उमय्यद शासकों का "सबसे पवित्र और धर्मनिष्ठ" बताया गया है और उन्हें अक्सर पहला मुजादिद और इस्लाम का पांचवां धार्मिक खलीफा कहा जाता है। <ref ></ref >


title: उमर द्वितीय

text: वह पूर्व ख़लीफ़ा के चचेरा भाई भी थे। जो अब्द अल-मलिक के छोटे भाई, अब्द अल-अज़ीज़ के बेटे थे। वह दूसरे खलीफा, उमर इब्न अल-खत्ताब के एक मातृ-पितृ-पौत्र भी थे।<ref > </ref >


title: उमर द्वितीय

text: महान विद्वानों से घिरे, उन्हें हदीसों के पहले आधिकारिक संग्रह का आदेश देने और सभी को शिक्षा को प्रोत्साहित करने का श्रेय दिया जाता है। उन्होंने अपने शासकों को इस्लाम स्वीकार करने के लिए आमंत्रित करते हुए चीन और तिब्बत के लिए दूत भी भेजे। साथ ही, वह अपने गैर-मुस्लिम नागरिकों के साथ सहिष्णु बने रहे। नज़ीर अहमद के अनुसार, यह उमर इब्न अब्द अल-अज़ीज़ के समय में था कि इस्लामी विश्वास ने जड़ें जमा लीं और इसे फारस और मिस्र की आबादी के विशाल क्षेत्रों द्वारा स्वीकार किया गया।


title: उमर द्वितीय

text: स्वाभाविक रूप से, उमर को शांतिवादी माना जाता है, क्योंकि उसने एक अच्छा सैन्य नेता होने के बावजूद कॉन्स्टेंटिनोपल और मध्य एशिया जैसे स्थानों पर मुस्लिम सेना को वापस लेने का आदेश दिया था। उनके शासन में, इस्लामिक स्पेन ने ईसाई राज्यों से अच्छी मात्रा में क्षेत्रों पर विजय प्राप्त की।<ref ></ref >


title: नबाम टुकी

text: नबाम टुकी (जन्म: ७ जुलाई १९६४) भारती राज्य अरूणाचल प्रदेश के आठवें मुख्यमंत्री हैं। उन्होंने १ नवम्बर २०११ को पहली बार अरुणाचल प्रदेश के मुख्यमंत्री पद का कार्यभार सम्भाला। ३१ अक्टूबर २०११ को तत्कालीन मुख्यमंत्री जारबोम गामलिन ने त्यागपत्र दे दिया था।


title: कायिक कोशिका संगलन

text: कायिक कोशिकाओं के संगलन से संकर कोशिकाएं प्राप्त होतीं हैं। सामान्य मानव रेशा कोशिकाओं या श्वेत रक्त कोशिकाओं को मूषक सतत कोशिका लाइनों से संगलित करते हैं। कोशिका संगलन के लिये, पराबैंगनी किरणित सैंडेई विषाणु या पॉलीइथाइलीन ग्लाइकॉल का प्रयोग करते हैं। संकर कोशिका में आरंभ में दो केन्द्रक रहते हैं, जो बाद में संगलित हो जाते हैं।


title: ऊषा उत्थुप

text: ऊषा उत्थुप (पूर्व में अय्यर) (, ) (जन्म - 8 नवम्बर 1947) भारत की एक लोकप्रिय पॉप गायिका हैं। उन्हें 1960 के दशक के उतर्राध, 1970 और 1980 के दशक में अपने लोकप्रिय हिट के लिए जाना जाता है।


title: ऊषा उत्थुप

text: उन्होंने करीब 16 भाषाओं में गाने गाएं हैं जिसमें बंगाली, हिंदी, पंजाबी, असमी, उड़िया, गुजराती, मराठी, कोंकणी, मलयालम, कन्नड़, तमिल, तुलु और तेलुगु शामिल हैं। वे कई विदेशी भाषाओं में भी गाना गा सकती हैं जिसमें अंग्रेजी, डच, फ्रेंच, जर्मन, इतालवी, सिंहली, स्वाहिली, रूसी, नेपाली, अरबी, क्रियोल, ज़ुलु और स्पेनिश शामिल हैं।


title: ऊषा उत्थुप

text: ऊषा का जन्म 1947 में तमिलनाडु के मद्रास (अब चेन्नै) के एक तमिल ब्राह्मण परिवार में हुआ। उनके पिता सामी अय्यर बाद में बंबई के पुलिस आयुक्त बने। उनकी तीनों बहने उमा पोचा, इंदिरा श्रीनिवासन और माया सामी गायिका हैं और उनके दो भाई भी हैं जिनमें से एक का नाम श्याम है। उनके छह भाई-बहनों में इनका स्थान पांचवां है। बचपन में वो बॉम्बे के बाइकुला के लोवलेन में स्थित पुलिस क्वार्टर में रहती थीं और वहीं के एक स्थानीय स्कूल में पढ़ाई करती थीं।


title: ऊषा उत्थुप

text: जब वह स्कूल में थी उन्हें संगीत कक्षा से बाहर निकाल दिया गया था क्योंकि उनकी आवाज़ संगीत के अनुकूल नहीं थी। लेकिन उनके संगीत शिक्षक ने स्वीकार किया कि उनके भीतर कुछ संगीत है और उन्होंने बजाने के लिए उन्हें क्लैपर्स और ट्रैंगल दिया। हालांकि वह औपचारिक रूप से संगीत में प्रशिक्षित नहीं थी, वह संगीत के माहौल में पली-बढ़ी. उनके माता-पिता रेडियो पर किशोरी अमोनकर और बड़े गुलाम अली खान सहित पश्चिमी शास्त्रीय से हिन्दुस्तानी और करनाटिक संगीत की विस्तृत श्रृंखला को सुना करते थे और वो भी उनके साथ सुना करती थी। . वे रेडियो सीलोन सुनने का आनंद लिया करती थी।


title: ऊषा उत्थुप

text: उनके बगल के पड़ोसी एस.एम.ए. पठान थे, जो उस समय पुलिस उपायुक्त थे। उनकी बेटी जमीला ने ऊषा को हिन्दी सीखने, सलवार कमीज़ पहनने और भारतीय शास्त्रीय संगीत सीखने के लिए प्ररित किया। इस मिश्रित दृष्टिकोण ने उन्हें 1970 के दशक में अपने अनूठे ब्रांड की शुरूआत करने में मदद की। उन्होंने केरल के कोट्टायम के श्री उत्थुप से शादी की।


title: ऊषा उत्थुप

text: उनका पहला सार्वजनिक गायन तब हुआ जब वह मात्र नौ वर्ष की थी। उनकी बहन, जो पहले से ही संगीत में अपना कैरियर तलाश रही थी, ऊषा को एक संगीतकार जिनका नाम अमीन सयानी था उनके पास ले गईं, जिन्होंने रेडियो सीलोन के ओवालटाइन म्यूज़िक आवर में गाने का उन्हें एक मौका दिया। उसमें उन्होंने "मॉकिंगबर्ड" नामक गाना गाया. उसके बाद, उन्होंने अपने किशोर समय में कई प्रदर्शन किए।


title: ऊषा उत्थुप

text: 20 साल की उम्र में उथुप ने साड़ी और लेग कैलिपर पहन कर चेन्नई के माउंट रोड स्थित समकालीन सफायर थियेटर कॉम्प्लेक्स के तहखाने स्थित नाइन जेम्स नामक एक छोटे से नाइटक्लब में गाना शुरू किया। इनकी गायकी की अधिक प्रशंसा के कारण नाइटक्लब के मालिक ने इन्हें एक सप्ताह तक प्रदर्शन करने की अनुमति दी। नाइटक्लब की पहली प्रदर्शन की वाहवाही के बाद इन्होंने मुंबई (तत्कालीन बम्बई) के "टॉक ऑफ द टाउन" (अब नॉट जस्ट जाज़ बाय दि बे) और कलकत्ता के "ट्रिनकस" जैसे नाइटक्लब में गाना शुरू किया। ट्रिनकस में ही अपने भावी पति उथुप से इनकी मुलाकात हुई। ट्रिनकस के बाद, अपने अगले अनुबंध पर इन्हें दिल्ली जाना पड़ा जहां इन्हें होटल ओबेरॉय में गाना था। संयोगवश शशि कपूर सहित नवकेतन इकाई का एक फिल्मी दल नाइटक्लब में आया था। उन्होंने फिल्म के लिए इन्हें पार्श्वगायन की आमंत्रिण दी। परिणाम स्वरूप, इन्होंने फ़िल्म "हरे रामा हरे कृष्णा" के साथ अपना बॉलीवुड में पार्श्वगायन का आरंभ किया। वास्तव में इन्हें आशा भोसले के साथ गीत "दम मारो दम" गाना था। हालांकि, अन्य गायकों के आंतरिक राजनीतिक गतिविधियों के फलस्वरूप, इन्होंने यह मौका खो दिया लेकिन उस गीत के अंग्रेजी पंक्तियाँ गाने का अवसर मिला।


title: ऊषा उत्थुप

text: इन्होंने 1968 में एक ईपी रिकार्ड पर अंग्रेजी में "जाम्बालया" और द किंग्सटन ट्रायो नामक समूह का "ग्रीनबैक डॉलर" नामक पॉप गानों की रिकॉडिंग की। "लव स्टोरी" तथा किंग्सटन ट्रायो समूह का अन्य गीत "स्कॉच एंड सोडा" की बिक्री भारतीय बाज़ार में अच्छी हुई। इसके प्रारंभिक समय में इन्होंने लंदन में भी कुछ समय बिताया| ये अक्सर लंदन के लांघम पर स्थित वर्नौन कोरिया के बीबीसी कार्यालय जाया करती थी। लंदन स्थित बीबीसी रेडियो पर "लंदन साउंड्स ईस्टर्न" नामक कार्यक्रम में इनका साक्षात्कार किया गया था।


title: ऊषा उत्थुप

text: ऊषा ने एक भारतीय महोत्सव अंतर्गत नैरोबी का दौरा किया। ये इतनी लोकप्रिय हुईं कि इन्हें स्थाई रूप से वहीं रहने का आमंत्रण दिया गया। गायन और स्वाहिली में अक्सर राष्ट्रवादी गीतों के गाने से यें बेहद लोकप्रिय हुईं और तत्कालीन राष्ट्रपति जोमो केन्यात्ता ने इन्हें केन्या का माननीय नागरिक बनाया। इन्होंने मशहूर गीत "मलाइका" (एंजेल) को, इसके मूल गायक, फादिली विलियंस के साथ गाईं| इन्होंने फेलिनी फाइव नामक स्थानीय गान समूह (बैंड) के साथ "लाइव इन नैरोबी" नामक रिकार्ड का निर्माण किया।


title: ऊषा उत्थुप

text: उत्थुप ने 1970 और 1980 के दशक में संगीतकार आरडी बर्मन और बप्पी लाहिड़ी के लिए कई गाने गाए| इन्होंने अन्य गायकों द्वारा गाए आरडी बर्मन के "मेहबूबा मेहबूबा" और "दम मारो दम" जैसे कुछ गीत फिर से गईं जो काफी लोकप्रिय हुए|


title: ऊषा उत्थुप

text: इसके अलावा, इन्होंने निम्नलिखित बॉलीवुड फिल्मों के लिए भी एक पार्श्वगायिका के रूप में गाया है: ढोल (2007), जून आर (2005), जॉगर्स पार्क (2003), जजंतरं ममंतरं (2003), एक था राजा (1996), दुश्मन देवता (1991), भवानी जंक्षन (1985), हम पाँच (1980) और पूरब और पश्चिम (1970).


title: ऊषा उत्थुप

text: यें एक मंच कलाकार हैं और दुनिया भर में प्रदर्शन किया है। मंच पर उत्साहपूर्ण उपस्थिति के लिए इन्हें विशेष रूप से जाना जाता है। इन्हें अब तक कई पुरस्कारों से सम्मानित किया गया जिनमें उत्कृष्ट संगीत के लिए राजीव गांधी राष्ट्रीय एकता पुरस्कार, अंतर्राष्ट्रीय शांति के लिए महिला शिरोमणी पुरस्कार और उत्कृष्ट उपलब्धि के लिए चैनल-[V] पुरस्कार शामिल हैं।


title: ऊषा उत्थुप

text: उन्होंने अपना पहला एल्बम लुइस बैंक्स के साथ रिकॉर्ड किया जिसके लिए उन्हें 3500 रुपए का भुगतान किया गया था तब से उन्होंने कई एल्बम रिकॉर्ड किए हैं। माइकल जैक्सन के "डोन्ट स्टॉप टिल यू गेट इनफ" का हिंदी संस्करण "चुपके कौन आया" को "टॉम मिडिलटॉन - द ट्रिप" (2004) में पाया जा सकता है। ग्लोरिया गेनर की आई विल सरवाइव एक और टॉम मिडिलटॉन एल्बम "कोस्मोसोनिका - टॉम मिडिलटॉन प्रेजंट्स क्रेजी कवर वोल. 1" (2005) का कवर गाया है। हाल ही में उन्होंने भारतीय रॉक बैंड परिक्रमा के साथ एक गाना रिकॉर्ड किया है जिसका नाम "रिदम एंड ब्लूज" है और जिसे 23 अप्रैल 2007 को चैनल V में प्रदर्शित किया गया।


title: ऊषा उत्थुप

text: उत्थुप एक अभिनेत्री भी हैं, अक्सर गायन और भारत के सिग्नेचर संगीतमय फिल्मों में अभिनय किया है। उन्होंने 2006 में "पोथेन वाव" नामक एक मलयालम फिल्म में कुरिसुवेट्टी मरियम्मा के रूप में अभिनय किया।


title: ऊषा उत्थुप

text: 1972 में फिल्म "बॉम्बे टू गोवा" में अमिताभ बच्चन और शत्रुघ्न सिन्हा के साथ में उनकी एक कैमियो उपस्थिति है। 2007 में अन्जन दत्त द्वारा निर्देशित फिल्म "बो बैरक्स फॉरएवर" में स्वयं के रूप में दिखाई देती हैं। 2007 में फिर से, वे "हैट्रिक" म्यूज़िक वीडियो में स्वयं के रूप में दिखाई दी।


title: ऊषा उत्थुप

text: वे इंडियन आइडल 1 और 2 में भेष बदल कर दिखाई दी। वे 2007 और 2008 और आइडिया स्टार सिंगर सीज़न V (2010) की एक सहायक जज थी, यह कार्यक्रम सबसे अधिक श्रेणी प्राप्त साउथ इंडिया रिएलिटी शो था और साथ ही मलयालम का संगीत उन्मुख रियलिटी शो भी था।


title: ऊषा उत्थुप

text: उषा की ट्रेडमार्क उनकी बिन्दी और फूल जिसे वह अपने बालों में लगाती है, साथ ही साथ उनकी कांचीपुरम साड़ी भी है।


title: ऊषा उत्थुप

text: पश्चिम बंगाल के लोक निर्माण विभाग मंत्री जतिन चक्रवर्ती जो भारत की कम्युनिस्ट पार्टी के हैं, उन्होंने राज्य स्वामित्व वाले इमारतों में उनकी गायिकी पर यह कह कर प्रतिबंध लगा दिया था कि उनकी गायिकी "अपकर्षी" शैली की है। यह विवाद तब शुरू हुई जब उन्हें कलकत्ता में ठाकुरपुकुर के सरकारी कैंसर रिसर्च सेंटर में गाने के लिए आमंत्रित किया गया था और मंत्री ने उन्हें रोकने के लिए रिक्तिपूर्व प्रतिबंध लागू किया। मंत्री के साथ एक धमाकेदार बैठक के बाद, उन्होंने सरकार पर मुकदमा किया। मुख्यमंत्री ज्योति बसु सहित कई राजनीतिक मंत्रियों ने इनका समर्थन किया। और सरकार के खिलाफ इन्होंने मुकदमा जीत लिया। उनके पिता की सलाह के बाद, इन्होंने मंत्री के खिलाफ एक अलग मानहानि के मुकदमा को वापस ले लिया। बाद में उस मंत्री ने अपने पद से इस्तीफा दे दिया जब उसने मुख्यमंत्री के पुत्र सहित अन्य लोगों के खिलाफ आरोप लगाए.


title: ऊषा उत्थुप

text: 2008 में, कम्युनिस्टों ने फिर से उन्हें अपमानित किया जब कम्युनिस्ट पार्टी ऑफ इंडिया (मार्क्सवादी) (सीपीआई (एम)) केरल के सचिव पिनारयी विजयन, ने कोट्टायम में बैठक के दौरान अपने पार्टी कार्यकर्ताओं से चिढ़ कर उन्हें कहा कि यह कम्युनिस्टों की बैठक है न कि ऊषा उत्थुप का कार्यक्रम. प्रतिक्रिया स्वरूप, लोकप्रिय पॉप गायिका ऊषा उत्थुप ने कहा कि वह और उसके समर्थक इस तरह की टिप्पणी से आहत हुए हैं।


title: ऊषा उत्थुप

text: उनकी शादी जानी चक्को उत्थुप से हुई है जो कि मूल रूप से केरल से है और इससे पहले इनकी शादी स्वर्गीय रामू अय्यर से हुई थी। उनकी एक बेटी अंजली और एक बेटा सन्नी है।


title: ऊषा उत्थुप

text: वर्तमान में ऊषा अपने पति के साथ कोलकाता में रहती हैं। उन्हें आधुनिक कोलकाता का एक आइकन माना जाता है और शहर में उनकी सक्रिय सामाजिक उपस्थिति है।


title: कचरी

text: कचरी (वानस्पतिक नाम: "Cucumis pubescens") एक जंगली लता है जिसके पत्ते ककड़ी के पत्तों जैसे होते हैं। इसमें पीले-पीले फूल लगते हैं।इसका फल सब्जी के रूप में प्रयोग किया जाता है। इसका उपयोग मांस के मृदूकरण (tenderizing) के लिये भी किया जाता है। कचरी को आयुर्वेद में 'मृगाक्षी' कहा जाता है और यह बिगड़े हुए जुकाम, पित्‍त, कफ, कब्‍ज, परमेह सहित कई रोगों में बेहतरीन दवा मानी गई है।


title: चान्द्रायण

text: चान्द्रायण एक प्राचीन भारतीय तप, व्रत अथवा अनुष्ठान था। पाणिनि ने इस तप का निर्देश किया है (अष्टाध्यायी ५/१/७२)। धर्मसूत्रादि में इसकी प्रशंसा में कहा गया है कि यह सभी पापों के नाश में समर्थ है। जब किसी पाप का कोई प्रायश्चित नहीं मिलता, तब चांद्रायण व्रत ही वहाँ अनुष्ठेय है (करना चाहिये)।


title: चान्द्रायण

text: चन्द्र की ह्रासवृद्धि के अनुसार चान्द्रायण का अनुष्ठान किया जाता है। इस तप के नामकरण का कारण भी यही है (याज्ञवल्क्य स्मृति ३/३२३ की मिताक्षरा टीका)। इस व्रत के दो भेद हैं - यवमध्य और पिपीलिकामध्य। यवमध्य में शुक्ल पक्ष की प्रतिपदा को एक ग्रास का आहार, द्वितीया को दो ग्रास का, इस प्रकार क्रमश: बढ़ाते हुए पूर्णमासी को १५ ग्रास का आहार विहित है। उसके बाद कृष्णपक्ष की प्रतिपदा को १४ ग्रास, द्वितीया को १३ ग्रास, इस प्रकर क्रमश: घटाकर चतुर्दशी को एक ग्रास और अमावस्या को पूर्ण उपवास इस व्रत में निर्दिष्ट है। अल्पाहार और बीच में अधिक आहार करने में यवाकृति के साथ इसका सादृश्य होने से इसका यह नाम पड़ा। पिपीलिकामध्य कृष्णपक्ष की प्रतिपदा को १४ ग्रास ओर क्रमश: घटाकर कृष्ण चतुर्दशी को एक ग्रास और अमावास्या में पूर्ण उपवास, उसके बाद शुल्क प्रतिपदा को एक ग्रास, द्वितीया को दो ग्रास, इस प्रकार बढ़ाकर पूर्णमासी का १५ ग्रास इस पद्धति में अवधि के आरंभ तथा अंत में अधिक आहार और मध्य में अल्पाहार होने के कारण इसका पिपीलिका नाम सार्थक है।


title: चान्द्रायण

text: एक मत के अनुसार चांद्रायण के पाँच भेद हैं- यवमध्य, पिपीलिकामध्य, यतिचांद्रायण, सर्वतोमुख और शिशुचांद्रायण। चांद्रायण में जो ग्रास (अन्नमुष्टि) लिया जाता है, उसके परिमाण के विषय में भी मतभेद है। निबन्धग्रंथों में व्रत और प्रायश्चित्त के विवरण में चान्द्रायण का विशद विवरण द्रष्टव्य है।


title: भारतीय राष्ट्रीय विज्ञान अकादमी

text: भारतीय राष्ट्रीय विज्ञान अकादमी (अंग्रेज़ी:"इण्डियन नेशनल साइंस अकादमी" (आई.एन.एस.ए)), नई दिल्ली स्थित भारतीय वैज्ञानिकों की सर्वोच्च संस्था है, जो विज्ञान एवं प्रौद्योगिकी की सभी शाखाओं का प्रतिनिधित्व करती है। इसका उद्देश्य भारत में विज्ञान व उसके प्रयोग को बढ़ावा देना है। इसके मूल रूप की स्थापना १९३५ में नेशनल इंस्टीट्यूट ऑफ साइंसेज़ ऑफ इण्डिया नाम से हुई थी, जिसे बाद में १९७० में वर्तमान स्वरूप दिया गया है। भारत सरकार ने इसे १९४५ में भारत में विज्ञान की सभी शाखाओं का प्रतिनिधित्व करने वाली संस्था के रूप में दी थी। १९६८ में इसे भारत सरकार की ओर से अन्तर्राष्ट्रीय विज्ञान परिषद में भेजा गया था। इसका मुख्यालय नई दिल्ली में स्थित है।


title: भारतीय राष्ट्रीय विज्ञान अकादमी

text: भारतीय राष्ट्रीय विज्ञान अकादमी की स्थापना भारत में विज्ञान की प्रगति तथा मानवता एवं राष्ट्र कल्याण के लिए वैज्ञानिक ज्ञान का प्रसार करने के उद्देश्य से की गई थी। अकादमी जिसे पहले नेशनल इंस्टीटयूट ऑफ साइंसेज इन इंडिया (निसी) के नाम से जाना जाता था, की स्थापना कुछ संस्थाओं और व्यक्तियों के संयुक्त प्रयासों का परिणाम थी तथा इस संबंध में इंडियन साइंस काँग्रेस एसोसिएशन (आई.एस.सी.ए) ने प्रमुख भूमिका निभाई थी। वर्ष १९३० के अंतिम दौर में, तत्कालीन भारत सरकार ने विभिन्न राज्यों (तब प्रांतीय) सरकारों, वैज्ञानिक विभागों, विद्वत समाजों, विश्वविद्यालयों तथा आई.एस.सी.ए. को पत्र लिखा और एक राष्ट्रीय अनुसंधान परिषद के निर्माण की वांछनीयता पर उनकी राय मांगी जो अंतर्राष्ट्रीय अनुसंधान परिषद और इससे संबद्ध संघों के साथ मिलकर सहयोगात्मक रूप में काम करे। इसी समय नेचर के संपादक सर रिचर्ड ग्रेगोर इंडियन अकेडमी ऑफ साइंस को प्रोत्साहन देने के लिए करंट साइंस के संपादक के साथ बातचीत करने भारत आए। इस प्रस्ताव पर बहुतेरे प्रतिष्ठित वैज्ञानिकों ने विचार विमर्श किया और एक स्तरीय राष्ट्रीय परिषद के संगठन तथा कार्यप्रणाली के संबंध में उनके दृष्टिकोणों को आई.एस.सी.ए.के पुणे सत्र के दौरान, एक प्रस्ताव के रूप में सबके सामने रखा। इस योजना पर विचार करने के लिए जनवरी, १९३४ में मुम्बई में आई.एस.सी.ए. की एक विशेष बैठक का आयोजन किया गया।


title: भारतीय राष्ट्रीय विज्ञान अकादमी

text: आई.एस.सी.ए. के अध्यक्ष प्रोफेसर एम.एन. साहा द्वारा रॉयल सोसाइटी, लंदन के अनुरुप, भारतीय विज्ञान अकादमी बनाने के लिए किए गए निवेदन के फलस्वरुप आई.एस.पी. ए. की आम समिति ने राष्ट्रीय वैज्ञानिक के निर्माण के प्रस्ताव को एकमत से सहमति प्रदान की। समिति ने एक ‘अकादमी समिति’ का गठन किया, जिससे आई.एस.सी.ए. के अगले सत्र में विचार के लिए एक विस्तृत ब्यौरा तैयार करने हेतु अनुरोध किया गया। समिति ने 1935 में एक रिपोर्ट प्रस्तुत की, जिसमें इन्सा नई दिल्ली


title: भारतीय राष्ट्रीय विज्ञान अकादमी

text: डॉ॰ एल.एल. फ्रेमोर (आई.एस.सी.ए. के २२वें सत्र के अध्यक्ष) ने ३ जनवरी १९३५ को संयुक्त समिति की एक विशेष बैठक में अकादमी समिति की रिपोर्ट प्रस्तुत की। अकादमी समिति की सिफारिशों को आई.एस.सी.ए. ने सर्वसम्मत प्रस्ताव द्वारा स्वीकार कर लिया और इस प्रकार वैज्ञानिकों के एक अखिल भारतीय संगठन के रूप में नेशनल इंस्टीट्यूट ऑफ सांइसेज ऑफ इंडिया (निसि) की नींव पड़ी। कलकत्ता में ७ जनवरी १९३५ को, डॉ॰ जे.एच. हटन (आई.एस.सी.ए. के २३वें सत्र के अध्यक्ष की अध्यक्षता में नेशनल इंस्टीटयूट ऑफ साइंसेज ऑफ इंडिया (निसि) की उद् घाटन बैठक का आयोजन किया गया, जिसमें निसि के प्रथम अध्यक्ष डॉ॰ एल.एल. फ्रेमोर ने उद् घाटन भाषण दिया। इस प्रकार इस संस्थान में उसी दिन से 1, पार्क स्ट्रीट कलकत्ता स्थित एशियाटिक सोसाइटी के प्रधान कार्यालय से अपना कार्य करना आरम्भ कर दिया। नेशनल इंस्टीटयूट ऑफ साइंसेज ऑफ इंडिया (निसि) को सरकार द्वारा वैज्ञानिकों की एक प्रतिनिधि संस्था के रूप में मान्यता देने के विषय को, इसकी स्थापना के दस वर्षों के पश्चात उठाया गया। पर्याप्त विचार विमर्श और चर्चाओं के पश्चात, अक्टूबर, १९४५ में नेशनल इंस्टीटयूट को एक प्रमुख वैज्ञानिक संस्था के रूप में मान्यता देने का निर्णय लिया गया जिसमें भारत में विज्ञान की सभी शाखाओं तो प्रतिनिधित्व मिल सके। मई १९४६ में इसका मुख्यालय दिल्ली में स्थानांतरित हो गया और सरकार ने इसे अधिक सहायता अनुदान देना प्रारम्भ कर दिया ताकि यात्रा, प्रकाशनों, अनुसंधान अध्येतावृत्तियों पर होने वाले खर्च को पूरा करने तथा अन्य वैज्ञानिक संस्थाओं को उनके पत्र प्रकाशित करने के लिए अनुदान प्रदान करने में होने वाले खर्च को पूरा किया जा सके। सरकार ने १९४८ में मुख्यालय का भवन बनाने के लिए एक पूंजीगत अनुदान को भी मंजूरी दे दी। भारत के तत्कालीन प्रधानमंत्री श्री जवाहरलाल नेहरु ने १९ अप्रैल १९४८ को इस भवन की नींव रखी। वर्ष १९५१ में निसि का कार्यालय बहादुर शाह ज़फर मार्ग, नई दिल्ली स्थित इस वर्तमान परिसर में आ गया। जनवरी १९६८ में भारत सरकार की ओर से इसे इंटरनेशनल काउंसिल ऑफ साइंस (इक्सू) की सहयोगी संस्था के रूप में र्निदिष्ट किया गया। फरवरी, १९७० में नेशनल इंस्टीटयूट, ऑफ साइंसेज ऑफ इंडिया का नाम बदल कर इंडियन नेशनल सांइस अकेडमी (इन्सा-भारतीय राष्ट्रीय विज्ञान अकादमी) कर दिया गया।


title: 2022 शीतकालीन पैरालम्पिक

text: 2022 शीतकालीन पैरालम्पिक (चीनी: 第十三届冬季残疾人奥林匹克运动会), जिसे आधिकारिक रूप से तेरहवें पैरालम्पिक खेल के नाम से जाना जाता है, का आयोजन चीन के बीजिंग नगर में 4 मार्च से 13 मार्च के मध्य होगा। यह खेल अन्तरराष्ट्रीय पैरालम्पिक समिति द्वारा आयोजित किये जायेंगे।


title: 2022 शीतकालीन पैरालम्पिक

text: 2022 शीतकालीन पैरालम्पिक में 7 खेलों में 81 पदक प्रतियोगिताएँ होंगी। इन खेलों में बॉबस्लेज नाम का नया खेल जोड़ा गया है।


title: 2022 शीतकालीन पैरालम्पिक

text: आधिकारिक प्रतीक "फ्लाइंग हाई" (飞得很高) 15 दिसम्बर 2017 को बीजिंग राष्ट्रीय तैराकी केन्द्र में जारी हुआ।


title: विमला शक्तिपीठ

text: विमला शक्तिपीठ ओडिशा राज्य के पुरी शहर के जगन्नाथ मन्दिर मे मोह्जुद है। यह शक्तिपीठ बहुत प्राचीन मनि जाति है। देवी विमला शक्ति स्वरुपिणि है जो जगन्नाथ जी को निवेदन किया गया नैवेद्य सब्से पहले ग्रहण करती है। उस्के वाद हि सब लोगोमे प्रसाद महाप्रसाद के रूप मैं बंट जाता है। देवी के मन्दिर मे शरद ऋतु मे दुर्गा पुजन का त्योहार मनया जाता है जो कि महालया के ७ दिन पहलेवालि अष्टमी से गुप्त नवरत्रि के रूप मैं होके महालया के बाद प्रकट नवरत्रि के रूप नवमी तक होति है। इसको षोडश दिनात्मक या १६ दिन चलनेवाली शारदिय उत्सव कह्ते है जो कि पुरे भारत मे विरल है। देवी विमला और याजपुर नगर में स्थित विरजा एक हि शक्ति मानि जाति है। विरजा देवी के मन्दिर से विमला देवी के मन्दिर तक का पुरा स्थान विरजमण्डल के रूप मैं मानि जाति है।


title: सरमथुरा

text: सरमथुरा (Sarmathura) या सिरमथरा (Sirmuttra), जिसका प्राचीन नाम श्री मथुरा था, भारत के राजस्थान राज्य के धौलपुर ज़िले में स्थित एक नगर व नगरपालिका है। राष्ट्रीय राजमार्ग २३ यहाँ से गुज़रता है।


title: सरमथुरा

text: सरमथुरा तहसील लाल बलुआ पत्थर के लिए जाना जाता है। ऐतिहासिक रूप से, सरमथुरा के लाल बलुआ पत्थर का उपयोग तालाब-ए-शाही, जुबली हॉल, धौलपुर, धौलपुर राज पेलेस और निहाल घड़ी टावर के निर्माण के लिए किया गया था। लाल किला और हुमायूं मकबरे जैसे राष्ट्रीय स्मारक भी धौलपुर लाल बलुआ पत्थर से बने होते हैं, जिन्हें सरमथुरा और बारी क्षेत्र से निकाला गया था। सरमथुरा के निकटतम शहर बारी और निकटतम जिले करौली, धौलपुर है। स्थानीय रूप से, बोली जाने वाली भाषाएँ हिंदी और बोली हैं| राजस्थान की यह रियासत के जिले में चंबल नदी के पास स्थित है। शहर का प्राथमिक निर्यात में लाल बलुआ पत्थर, मिठाई, बाजरा, और सरसों आदि शामिल है।


title: सरमथुरा

text: सरमथुरा की जनसंख्या 17,988 है, जिसमें से 54% पुरुष और 46% महिलाएं हैं। पूरी आबादी में, 77% अग्र जाति (भारत सरकार द्वारा संचालित किसी भी सकारात्मक कार्रवाई योजनाओं के लिए योग्य नहीं है, उन लोगों का समूह), 17% अनुसूचित जाति से संबंधित है और 6% का संबंध अनुसूचित जनजाति से है। सरमथुरा जनगणना शहर की जनसंख्या (6 वर्ष से कम आयु वर्ग के बच्चों) की संख्या 3,147 है, जिसमें से 54% लड़के और 46% लड़कियां हैं


title: सरमथुरा

text: हिंदू धर्म का अभ्यास करने वाली कुल जनसंख्या का 62.90% , इस्लाम धर्म का अभ्यास करने वाली कुल आबादी का 37.02% हिस्सा है। शहर में कई अन्य धर्म भी मौजूद हैं। सरमथुरा में औसत से कम महिला लिंग अनुपात और राजस्थान राज्य की तुलना में कम बाल लिंग अनुपात है। सरमथुरा की साक्षरता दर 66.18% है, जो राजस्थान राज्य की 66.11% औसत औसत से अधिक है। सरमथुरा में, पुरुष साक्षरता लगभग 76.86% है और महिला साक्षरता दर 53.84% है। जनगणना के शहर में 2,950 घर हैं, और प्रत्येक परिवार में औसत 6 लोग रहते हैं।


title: सरमथुरा

text: यह धौलपुर- सरमथुरा संकीर्ण रेल लाइन 2'6 "फुट है और सरमथुरा से धौलपुर तक की दूरी 72 किलोमीटर है। यह रेल लाइन मुख्य रूप से सरमथुरा से दूसरे स्थान पर लाल बलुआ पत्थर की आपूर्ति करने के लिए उपयोग की जाती है। इसे राजा राम सिंह के शासनकाल में 1929 में पूरा किया गया था। इस मार्ग पर अब भी एक यात्री ट्रेन चलती है। रेलवे गेज रूपांतरण 1,676 मिमी (5 फुट 6 इंच) में व्यापक गेज चल रहा है। रेलवे से जुड़ने की एक योजना भी है करौली के माध्यम से गंगापुर लाइन।


title: सरमथुरा

text: महाकालेश्वर मंदिर, झिरी रोड पर भगवान शिव का एक लोकप्रिय मंदिर है। हजारों लोग हर रविवार को इस मंदिर में जाते हैं और भोज (आयोजन) नियमित रूप से आयोजित कि सरमथुरा। स्थानीय भाषा में महाकालेश्वर को डंगरिया वाले के नाम से जाना जाता है प्रतिवर्ष भाद्रपद में लक्खी मेले का आयोजन होता है।


title: डैबोलिम विमानक्षेत्र

text: डैबोलिम हवाइअड्डा गोवा के डैबोलिम में स्थित है। गोवा का एकमात्र अंतरराष्ट्रीय हवाईअड्डा होने की वजह से इसे "गोवा हवाईअड्डा" भी कहते है। भारतीय नौसेना के आईएनएस हंसा नामक नौसिनिक हवाइअड्डे के अन्दर एक नागरिक परिक्षेत्र में इसे भारतीय विमानपत्तन प्राधिकरण द्वारा सन्चालित किया जाता है। इसकी हवाईपट्टी कंक्रीट से बनी समतल सड़क है। इसकी संचालन प्रणाली यांत्रिक है। इसकी उड़ान पट्टी की लंबाई 11200 फी॰ है। डैबोलिम में स्थित यह गोवा का एकमात्र अंतर्राष्ट्रीय हवाईअड्डा है। यह वास्को डी गामा नामक शहर से ४ किमी दूर व गोवा की राजधानी पणजी से ३० किमी दूर स्थित है।


title: डैबोलिम विमानक्षेत्र

text: इस हवाईअड्डे के टर्मिनल का उद्घाटन २०१३ में हुआ था। २०१७-१८ में यहाँ लगभग ७७ लाख यात्रियों का आवगमन हुआ था। यहां नवम्बर से मई के बीच यूरोपीय हवाईअड्डों से कई उड़ानें चलती हैं। कुछ उड़ानें रूस से भी आती हैं।


title: डैबोलिम विमानक्षेत्र

text: हवाईअड्डा छोटा होने और नौसेना का अड्डा होने के नाते यहाँ अब और विस्तार सम्भव नहीं है इसलिये पास के परनेम तालुका के मोपा में एक नया हवाईअड्डा निर्मित हो रहा है जिसके २०२२ में पूरा होने की सम्भावना है।


title: डैबोलिम विमानक्षेत्र

text: यह हवाईअड्डा लगभग क्षेत्र में फैला हुआ है जिसके अंदर का एक नागरिक परिक्षेत्र है। नागरिक परिक्षेत्र भाविप्रा द्वारा संचालित होता है। प्रतिदिन की लगभग कुल १८० उड़ानों में से अधिकांश नागरिक विमान दोपहर १ बजे से रात ९ बजे तक उड़ते हैं। ऐसा नौसेना के प्रतिबंधों की वजह से होता है जो नौसैनिक विमानों के प्रशिक्षण के लिये बनाये गये हैं। सितम्बर २०१७ में भाविप्र और नौसेना ने बोइंग ७४७ विमान उतरने लायक एक पूरी लम्बाई का समानान्तर हवाईपट्टी और विमानों के पार्किंग मार्ग बनाने व खर्च साझा करने का समझौता किया। जनवरी २०१८ में इस परियोजना को पर्यावरण विभाग से मंजूरी भी मिल गई। ३७१० मीटर लंबा पार्किंग मार्ग बनाने वाली यह परियोजना तीन चरणों में पूरी होगी। परियोजना का पहला चरण नवम्बर २०१९ में समाप्त हुआ। पूरी हो चुके पार्किंग मार्ग को दिसम्बर २०१९ में खोल दिया गया। इसकी वजह से रनवे की क्षमता १५ उडान प्रति घंटे से बढकर १८-२० उडानें प्रति घंटा हो गई।


title: डैबोलिम विमानक्षेत्र

text: हवाईअड्डे का एकीकृत टर्मिनल देसी और विदेशी दोनों ही तरह के उड़ानों के लिये उपयोग में लाया जाता है। इसे दिसम्बर २०१३ में शुरु किया गया था। चार तलों वाले इस भवन की संरचना कलात्मक शीशों, विशाल स्टील के स्तंभों व फ्रेमरहित शीशे के आवरणों से सुसज्जित है। ३६००० वर्ग मीटर क्षेत्र में फैला यह टर्मिनल सालाना ५० लाख यात्रियों के उपयोग के लिये बनाया गया है। इसके पास ८ ऐरोब्रिज हैं। टर्मिनल पर एक सामान जांचने की प्रणाली और सीवेज ट्रीटमेंट प्रणाली है। यहाँ एटीएम, रेस्तराँ, वाई-फाई, सूचना-डेस्क, शौचालय, चिकित्स्कीय सुविधाएँ और धूम्रपान क्षेत्र हैं। यहां ७५ चेक-इन काउंटर, प्रस्थान के लिये २२ प्रवासी काउंटर, आगमन के लिये १८ प्रवासी काउंटर, १४ सुरक्षा जांच काउन्टर और ८ कस्टम विभाग के काउंटर हैं। चार मंजिला इस इमारत के तहखाने में बिजली सम्बन्धी कमरे और कार्गो संबन्धित कार्य होते हैं। भूतल पर चेक-इन काउंटर और प्रथम तल पर सुरक्षा जाँच बूथ हैं। दूसरे तल पर सुरक्षा जांच के बाद विमान में बैठने से पहले यात्री प्रतीक्षालयों में विश्राम कर सकते हैं।


title: जगमोहन डालमिया

text: जगमोहन डालमिया (30 मई 1940 – 20 सितम्बर 2015) बीसीसीआई के अध्यक्ष और व्यापारी थे। इनका जन्म ब्रिटिश राज के दौरान कलकत्ता में हुआ था। इनकी मृत्यु 20 सितम्बर 2015 को कोलकाता के निजी अस्पताल में इलाज के दौरान हृदय की गति रुकने से हुई।


title: जगमोहन डालमिया

text: डालमिया का जन्म कोलकाता के मारवाड़ी बनिया परिवार में हुआ था। यह कलकत्ता के स्कोटिश चर्च महाविद्यालय से शिक्षा प्राप्त की। इसी दौरान वे विकेटकीपर के रूप में क्रिकेट से जुड़े। इसी दौरान क्रिकेट में दोहरा शतक भी बनाया था। इसके बाद यह अपने पिता के एम एल डालमिया कंपनी से जुड़ गए।


title: जगमोहन डालमिया

text: यह 1979 में बीसीसीआई से जुड़े और 1983 में इसके कोषाध्यक्ष बन गए। इसी वर्ष भारत विश्व कप जीता था। इसके बाद यह इन्दरजीत सिंह बिंद्रा के साथ मिलकर दक्षिण एशिया में होने वाले विश्व कप अधिकार प्राप्त कर लिया। इसके बाद यह बीसीसीआई के अध्यक्ष पद हेतु चुनाव लड़े।


title: जगमोहन डालमिया

text: डालमिया ने 1991 में अंतरराष्ट्रीय क्रिकेट में दक्षिण अफ्रीका की पुनः प्रवेश का प्रस्ताव रखा और भारत के दक्षिण अफ्रीका के तीन मैचों की एक दिवसीय दौरे का उसी वर्ष सुनिश्चित किया। आईसीसी के अध्यक्ष क्लाइड वालकोट्ट दक्षिण अफ्रीका के क्रिकेट में पुनः प्रवेश पर चर्चा के पक्ष में नहीं थे। वर्ष 1970 में निलंबन होने के बाद पहली बार दक्षिण अफ्रीका की टीम ने वर्ष 1991 में अपना पहला अंतरराष्ट्रीय मैच कोलकाता के ईडन गार्डन मैदान 1,00,000 दर्शकों के सामने खेला। इसी मैच के कारण उसका इस खेल से निलंबन हट गया।


title: जगमोहन डालमिया

text: भारतीय उपमहाद्वीप ने 1996 में होने वाले विश्व कप की मेजबानी का अधिकार हासिल कर लिया। ऑस्ट्रेलिया और वेस्टइंडीज ने आतंकवाद के कारण श्रीलंका में खेलने से मना कर दिया। डालमिया तब बीसीसीआई के सचिव थे। इसके बाद डालमिया ने भारत और पाकिस्तान का मैच श्रीलंका में रखा। यह मैच प्रमुख व्यावसायिक सफलता का कारण बन गया।


title: जगमोहन डालमिया

text: डालमिया 17 सितम्बर की रात को छाती में दर्द के कारण बिरला अस्पताल में भर्ती हो गए। अस्पताल का कहना है कि आंतरिक जठरांत्र रक्तस्राव और आंतरिक अंग में विफलता के कारण उनकी मौत हो गई।


title: आलाप्पुड़ा

text: आलाप्पुड़ा (Alappuzha), जो पहले आलेप्पी (Alleppey) कहलाया जाता था, भारत के केरल राज्य के आलाप्पुड़ा ज़िले में स्थित एक नगर है। यह ज़िले का मुख्यालय भी है। आलाप्पुड़ा लक्षद्वीप सागर के किनारे बसा हुआ है, जो अरब सागर का एक दक्षिणपूर्वी अंश है। यहाँ एक बंदरगाह है। आलाप्पुड़ा कोच्चि से 55 किमी और तिरुवनन्तपुरम 155 किमी उत्तर में स्थित है।


title: आलाप्पुड़ा

text: आलाप्पुड़ा ज़िला नहरों, अनूपझीलों और बालूतटों (बीच) के लिए पर्यटकों में प्रसिद्ध है। यहाँ की गृहनौकाओं (हाउसबोट) पर अक्सर केरल आने वाले पर्यटक रहते हैं।


title: उत्तराखंड दिवस

text: उत्तराखंड दिवस को उत्तराखंड स्थापना दिवस के रूप में भी जाना जाता है, जिसे भारतीय राज्य उत्तराखंड के राज्य स्थापना दिवस के रूप में मनाया जाता है। यह प्रतिवर्ष 9 नवंबर (2000 में शुरू) को मनाया जाता है।


title: उत्तराखंड दिवस

text: भारत की स्वतंत्रता के बाद, तत्कालीन संयुक्त प्रांत के हिमालयी जिलों ने क्षेत्रीय साहित्य में महत्वपूर्ण ध्यान आकर्षित करना शुरू कर दिया। 1949 में, टिहरी गढ़वाल की रियासत भारत संघ में शामिल हो गई। 1950 में भारत के संविधान को अपनाने के साथ, संयुक्त प्रांत का नाम बदलकर उत्तर प्रदेश कर दिया गया और यह भारत का एक राज्य बन गया। आजादी के दशकों बाद भी, उत्तर प्रदेश सरकार हिमालयी क्षेत्र में लोगों के हितों को संबोधित करने की उम्मीद को पूरा नहीं कर सकी। बेरोजगारी, गरीबी, पर्याप्त बुनियादी ढांचे की कमी, सामान्य अविकसितता और बेहतर अवसरों की तलाश में मूल (पहाड़ी भाषी) लोगों के प्रवास ने अंततः एक अलग पहाड़ी राज्य के निर्माण की लोकप्रिय मांग को जन्म दिया। राज्य का दर्जा प्राप्त करने के उद्देश्य से उत्तराखंड क्रांति दल के गठन के बाद, विरोध ने गति पकड़ी और 90 के दशक में पूरे क्षेत्र में व्यापक राज्य आंदोलन का रूप ले लिया। 2 अक्टूबर 1994 को आंदोलन ने हिंसक रूप ले लिया, जब उत्तर प्रदेश पुलिस ने मुजफ्फरनगर में प्रदर्शनकारियों की भीड़ पर गोलियां चलाईं, जिसमें कई लोग मारे गए।


title: उत्तराखंड दिवस

text: राज्य के कार्यकर्ताओं ने अगले कई वर्षों तक अपना आंदोलन जारी रखा और परिणामस्वरूप उत्तराखंड राज्य का गठन 9 नवंबर 2000 को उत्तर प्रदेश पुनर्गठन अधिनियम, 2000 द्वारा उत्तर प्रदेश के पूर्ववर्ती राज्य को विभाजित करते हुए "उत्तरांचल" के रूप में किया गया। 1 जनवरी 2007 को, उत्तरांचल का नाम बदलकर उत्तराखंड कर दिया गया, उस नाम को पुनः प्राप्त किया जिसके द्वारा इस क्षेत्र को राज्य के गठन से पहले जाना जाता था।


title: उत्तराखंड दिवस

text: उत्तराखंड के मुख्यमंत्री हरीश रावत ने राज्य स्थापना की 16वीं वर्षगांठ पर उत्तराखंड रत्न पुरस्कार का गठन किया।


title: उत्तराखंड दिवस

text: 17वें वार्षिक राज्य स्थापना दिवस पर उत्तराखंड सरकार ने राष्ट्रीय सुरक्षा सलाहकार अजीत डोभाल, थल सेनाध्यक्ष जनरल बिपिन रावत, अनुसंधान और विश्लेषण विंग के सचिव अनिल धस्माना, सैन्य संचालन महानिदेशक लेफ्टिनेंट जनरल अनिल कुमार भट्ट, को आमंत्रित किया। भारतीय तटरक्षक के महानिदेशक राजेंद्र सिंह और उत्तराखंडी मूल के अन्य प्रमुख रक्षा कर्मियों ने 5 नवंबर को एक सेमिनार में उत्तराखंड राज्य के गठन के बाद सामने आई चुनौतियों पर विचार-विमर्श किया और राज्य की प्रगति और विकास के रोडमैप और विजन पर चर्चा की।


title: उत्तराखंड दिवस

text: मुख्यमंत्री त्रिवेंद्र सिंह रावत ने 'भ्रष्टाचार पर सुशासन और जीरो टॉलरेंस' विषय पर आधारित अपनी सरकार "संकल्प से सिद्धि" के विजन डॉक्युमेंट का लोकार्पण किया।


title: उत्तराखंड दिवस

text: उत्तराखंड की राज्यपाल बेबी रानी मौर्य ने 18वें वार्षिक राज्य स्थापना दिवस का उद्घाटन किया। मुख्य समारोह पुलिस लाइन देहरादून में आयोजित किया गया। परेड में उत्तराखंड पुलिस महिला पाइप बैंड, उत्तराखंड पुलिस डॉग स्क्वॉड का डेमो, उत्तराखंड आतंकवाद विरोधी दस्ते का डेमो, उत्तराखंड राज्य आपदा राहत बल का डेमो, मोटरसाइकिल और घुड़सवारी का प्रदर्शन शामिल था। उत्तराखंड के मुख्यमंत्री त्रिवेंद्र सिंह रावत ने देहरादून में उत्तराखंड राज्य आंदोलनकारी शहीद स्मारक पर श्रद्धांजलि अर्पित की।


title: उत्तराखंड दिवस

text: हिंदी दैनिक समाचार पत्र अमर उजाला द्वारा प्रायोजित सांस्कृतिक कार्यक्रम देहरादून के मंडप मैदान में आयोजित किए गए। पारंपरिक उत्तराखंडी परिधानों के फैशन शो का भी आयोजन किया गया। उद्घाटन समारोह में बसंती बिष्ट और प्रीतम भरतवान ने जागरण किया. मीना राणा, रेणु धस्माना उनियाल, अमित सागर, संगीता ढौंडियाल, रजनीकांत सेमवाल और संजय कुमोला ने गढ़वाली और कुमाऊंनी लोक गीतों की प्रस्तुति दी। इस कार्यक्रम में मुख्य अतिथि लोकसभा सांसद एवं पूर्व मुख्यमंत्री डॉ. रमेश पोखरियाल 'निशंक', विशिष्ट अतिथि उत्तराखंड राज्य के मंत्री सुबोध उनियाल और डॉ. धन सिंह रावत और उत्तराखंड कांग्रेस उपाध्यक्ष सूर्यकांत धस्माना शामिल थे।


title: उत्तराखंड दिवस

text: 19वें वार्षिक राज्य स्थापना दिवस को 3 नवंबर से 9 नवंबर तक एक विस्तारित सप्ताह भर चलने वाले उत्सव के रूप में मनाया गया। राज्य की राजधानी देहरादून के बगल में अल्मोड़ा, मसूरी, नई टिहरी और श्रीनगर में विभिन्न सामाजिक-सांस्कृतिक विषयों से संबंधित कार्यक्रम और कार्यक्रम आयोजित किए गए। इस आयोजन में 'रिवर्स माइग्रेशन' का विषय राज्य सरकार का विशेष फोकस रहा। इस कार्यक्रम में केंद्रीय मंत्री, प्रमुख अनिवासी उत्तराखंडी और विभिन्न क्षेत्रों के विशेषज्ञ शामिल थे। उद्घाटन समारोह का उद्घाटन मुख्य अतिथि केंद्रीय रक्षा मंत्री राजनाथ सिंह ने किया।


title: उत्तराखंड दिवस

text: 20 वें वार्षिक राज्य स्थापना दिवस समारोह की शुरुआत मुख्यमंत्री त्रिवेंद्र सिंह रावत ने गैरसैंण में की थी, जिसे मार्च 2020 में COVID-19 महामारी लॉकडाउन से कुछ समय पहले उत्तराखंड की ग्रीष्मकालीन राजधानी घोषित किया गया था।


title: रामायण और चित्रकला

text: 'चित्र' शब्द का संस्कृत मेंं केवल चित्रकला के अर्थ से नहींं आता। 'चित्र' शब्द वैसे ऋग्वेद , रामायण और संस्कृत भाषा मेंं दूसरे बहुत सारे अर्थ लेकर आता है। रामायण के बाल काण्ड,अरण्य काण्ड, किष्किन्धा काण्ड और सुन्दर काण्ड मेंं विषय वस्तु की सुंदरता तथा आकर्षकता के विशेषण के स्वरूप मेंं चित्र शब्द का प्रयोजन दिखाई पडता है। अयोध्या काण्ड मेंं स्थलनाम चित्रकूट मे चित्र शब्द पाया जाता हैं।


title: रामायण और चित्रकला

text: यद्यपी सुन्दरकाण्ड मेंं प्रयुक्त 'चित्रशाला' एवं 'चित्रगृह' शब्द पेंटींग के स्थलनाम अर्थ से शब्द प्रयोग का संकेत देते दिखते हैंं मगर किसी विशिष्ट चित्र के आरेखन का स्पष्ट निर्देश दिखाई नहींं पड़ता।


title: रामायण और चित्रकला

text: दक्षिण-पूर्व एशिया के अनेक स्थलों पर शिलाचित्रों में रामकथा की अभिव्यक्ति हुई है। कई देशों में शिलाचित्र श्रृंखलाओं में रामचरित का वर्णन हुआ है। उनमें जवा के प्रम्बनान तथा पनातरान, कंपूचित्रा के अंकारेवाट और थाईलैंड के जेतुवन विहार के नाम उल्लेखनीय हैं।


title: रामायण और चित्रकला

text: १८ वी शताब्दी के मध्य मेंं जयपुर के महाराजा सवाई प्रताप सिंह के संरक्षण मेंं रामायण की कथावस्तु पर चित्रकार गुमान ने जयपुर शैली मेंं चित्र बनाए हैंं। 'चित्रकूट ' मेंं भरत का राम से मिलाप' नामक कुल ४९ कला कृतियाँँ अलग-अलग समूहों में रखी गयी हैं जो राम को आयोध्या लाने के प्रयासोंं से संबंधित उपाख्यानोंं को दर्शाती हैं।


title: रामायण और चित्रकला

text: चम्बा के महाराजा उम्मेद सिंह (१७४८-६४) और उनके पुत्र महाराजा राज सिंह (१७६४-९४) के समय के चित्रकार बिलू मिस्त्री की १२० रामायण विषय की कलाकृतीया भारत के विभीन्न संग्रहालयोंं मेंं पायी जाती हैं।


title: रामायण और चित्रकला

text: जोधपुर के महाराजा विजय सिंह (१७५२-९३) के कार्यकाल मेंं निर्मित ९० लघु-आकार चित्र कृती मेहेरगढ़ किले के प्रदर्शनी कक्ष मे उपलब्ध है। मंगलदास एवम साकेर मिस्त्री ने इन जोधपुर कलाकृतियोंं से बच्चोंं के लिए लिखी किताब The Mighty Tale of Hanuman को सजाया गया हैं।


title: रामायण और चित्रकला

text: १९वी शताब्दी उत्तरार्ध के प्रमुख रामायण चित्रकारोमे त्रावणकोर के चित्रकार राजा रवि वर्मा जी का नाम आता है।


title: रामायण और चित्रकला

text: गीता प्रेस गोरखपूर द्वारा 'आदिकवि महर्षी वाल्मीकी रामायण' इसवी सन १९६० मे प्रकाशित ग्रंथ प्रतियोंके २१ चित्र चित्रकार जगन्नाथ द्वारा बनायें गए थे ।


title: रामायण और चित्रकला

text: कुंभकोणम के रामस्वामी मंदिर की परिक्रमा की दिवारेंं रामायण प्रंसगोंं से चित्रित होती हैंं। रामायण के यहाँ चित्र देखते देखते मंदिर की ३ प्रदक्षीणाएँँ पूर्ण हो जाती हैंं। इस मंदिर के भित्ती चित्र हर २० साल बाद नए सिरे से बनवाए जाते हैं।


title: रामायण और चित्रकला

text: समय समय पर मुस्लिम चित्रकारोंं ने भी रामायण के प्रसंग चित्रित किए है़ंं। हालांकि चित्तोड़ की अनेको पाण्डु लिपीयाँँ जलकर खा़क हो गई, तो भी मेवाड़ मेंं महाराजा जगत सिंह ने एक मुस्लिम चित्रकार, साहिब दीन जो संगित के रागोंं की जानकारी भी रखते थे, उनसे दूसरे चित्रोंं के समेत १६२८ मे रामायण के चित्र चित्रित करवा लिए।


title: रामायण और चित्रकला

text: इंडियन एक्सप्रेस के प्रेमांकुर विश्वास के अनुसार पश्चिमी बंगाल के नोया देहात मे ३० फी़ट लंबे रामायण पटचित्र (स्क्रोल) चित्रों के साथ चित्र चित्रण एवम गायन करकर कहानीकारोंका जीवन व्यतीत करनेवाले पाटुआ मुस्लिम परिवार रहते हैं।


title: रामायण और चित्रकला

text: इंडोनेशिया के डाक विभाग ने समय समय पर रामायण चित्रोंं वाले डाक टिकट जारी किए हैं जिसे धुरनधरी राम १५ जून १९६२ और हनुमान जी द्वारा लंका दहन २४ जनवरी २०१६।


title: शिल्पा राव

text: शिल्पा राव (जन्म: अपेक्षा राव; ११ अप्रैल १९८४) एक भारतीय गायिका हैं। जमशेदपुर में जन्मी और पली बढ़ी राव १३ वर्ष की उम्र में मुंबई चली गई, जहाँ उन्होंने सेंट जेवियर्स कॉलेज से एप्लाइड स्टैटिस्टिक्स में मास्टर की पढ़ाई पूरी करने के बाद तीन साल तक जिंगल गायिका के रूप में काम किया। उनके कॉलेज के दिनों में संगीतकार मिथुन ने उन्हें "अनवर" (२००७) के गीत "जावेदाँ ज़िंदगी" को गाने की पेशकश की, जो उनका पहला बॉलीवुड गीत हुआ।


title: शिल्पा राव

text: ११ अप्रैल १९८४ को जमशेदपुर में जन्मी शिल्पा राव का बचपन में नाम अपेक्षा राव था, जिसे उन्होंने बाद में बदलकर शिल्पा राव कर दिया। उनके अनुसार, वह शिल्पा नाम से अधिक संबंध रखती हैं, क्योंकि इस नाम का "कला के साथ संबंध" है। काफी कम उम्र में ही उन्होंने गाना शुरू कर दिया था; उस समय उनके पिता, एस वेंकट राव उन्हें गाना सिखाते थे, जिनके पास संगीत में डिग्री है। उन्होंने शिल्पा को अलग-अलग रागों की "बारीकियों" को समझना सिखाया, जिनके अनुसार "उनके पढ़ाने का तरीका आकस्मिक था, और साथ ही बहुत प्रभावी भी था, क्योंकि यह मेरी [शिल्पा की] रुचि को ध्यान में रखकर बनाया गया था"। राव ने जमशेदपुर के लिटिल फ्लावर स्कूल और लोयोला स्कूल से प्रारम्भिक शिक्षा प्राप्त की, जहाँ वह स्कूल क्वायर में शामिल थी। १९९७ में वह अपने परिवार के साथ मुंबई चली गयी, जहाँ उन्होंने मुंबई विश्वविद्यालय से सांख्यिकी में स्नातकोत्तर डिप्लोमा किया।


title: शिल्पा राव

text: १३ वर्ष की उम्र में हरिहरन के साथ एक मुलाकात ने राव को गायिका बनने के लिए प्रेरित किया, और हरिहरन के जोर देने पर ही उन्होंने उस्ताद गुलाम मुस्तफ़ा खान के तहत प्रशिक्षण शुरू किया। शुरू में उन्हें संगीत रचनाकारों से मिलने और रिफरेंस खोजने में काफी दिक्क्त हुई क्योंकि वह उस समय सोशल नेटवर्किंग साइटों पर "इतनी सक्रिय" नहीं थीं। शहर में अपने शुरुआती दिनों के बारे में राव ने कहा: "जमशेदपुर मेरे लिए घर है, लेकिन मुंबई ने अपने लोगों, जगह, और गति समेत हर चीज़ के साथ मुझे इतनी धैर्यवान व्यक्ति और इतनी मेहनती कलाकार बना दिया है, जितना मैं कभी हो सकती थी।" २००१ में उन्होंने हरिहरन के साथ विभिन्न स्थानों पर लाइव प्रदर्शन करना शुरू किया, और बाद में नई दिल्ली में एक राष्ट्रीय स्तर की टैलेंट हंट प्रतियोगिता की विजेता रही। शंकर महादेवन, जो इस प्रतियोगिता में शामिल न्यायाधीशों में से एक थे, ने उन्हें मुंबई में बसने की सलाह दी।


title: शिल्पा राव

text: २००४ में, वह मुंबई चली गईं और वहां सेंट जेवियर्स कॉलेज से एप्लाइड स्टैटिस्टिक्स में मास्टर की पढ़ाई पूरी की। महादेवन ने राव को कुछ लोगों के संपर्क बताए, जिन्होंने जिंगल गाने में उनकी मदद की। राव ने उल्लेख किया कि मुंबई में काम शुरू करने के लिए जिंगल्स गाना "शायद सबसे अच्छा तरीका" था क्योंकि इससे उन्हें स्टूडियो के लोगों से बेहतर संपर्क बनाने में मदद मिली। उन्होंने तीन साल तक एक जिंगल गायिका के रूप में काम किया, और इस दौरान उन्होंने कैडबरीज़ मंच, सनसिल्क, एंकर जेल और नो मार्क्स जैसे उत्पादों के लिए जिंगल गाए।


title: कर कानून

text: कर कानून या कर विधि (Tax law) विधिक अध्ययन का महत्वपूर्ण क्षेत्र है जिसमें कराधान से सम्बन्धित संवैधानिक विधि, सामान्य विधि (कॉमन-ला), सांविधिक विधि, कर संधियाँ आदि आती हैं।


title: एंड टीवी

text: & टीवी या एंड टीवी एक भारतीय हिन्दी भाषा में एक नई चैनल है जिसका स्वामित्व ज़ी के पास है। इस चैनल के कार्यक्रम का प्रसारण 2 मार्च 2015 रात 7:30 बजे से प्रारंभ हुआ। इस चैनल पर 2 मार्च 2015 को ठीक रात के 7:30 बजे से धारावाहिक का प्रसारण शुरू हुआ। इसमें सबसे पहले रज़िया सुल्तान और उसके 30 मिनट पश्चात भाग्यलक्ष्मी आदि के कार्यक्रम शुरू हुए। इसी के साथ शाहरुख खान द्वारा प्रस्तुत इंडिया पूछेगा सब से शाणा कौन? कार्यक्रम भी था। जो ठीक रात को 9 बजे से शुरू हुआ। वर्तमान सभी कार्यक्रम जो पहले दिन शुरू हुए वह सोमवार से शुक्रवार तक देते हैं। यह 6 कार्यक्रम भिन्न भिन्न शैली में बने हैं। इसके कुछ दिनों के पश्चात 7 मार्च 2015 को इस चैनल में दो नए धारावाहिक को भी जोड़ा गया, जो शनिवार व रविवार को 9 और 10 बजे क्रमश: शुरू होते हैं।


title: एंड टीवी

text: यह चैनल भारत में एयरटेल डिजिटल टीवी में 114, डिश टीवी में 107, टाटा स्काई में 115, वीडियोकॉन में 115, रिलायंस डिजिटल टीवी पर 215 पर आता है। इसके अलावा यह अन्य देशों में स्काई 795 और वर्जन केबल टीवी पर 811 पर आता है। इसके साथ ही इसका उच्च संस्करण डिश टीवी पर 3 और एयरटेल डिजिटल टीवी पर 115 में आता है।


title: सफला एकादशी

text: हिंदू धर्म में एकादशी का व्रत महत्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर 26 हो जाती है।


title: सफला एकादशी

text: पद्मपुराणमें पौषमास के कृष्णपक्ष की एकादशी के विषय में युधिष्ठिर के पूछने पर भगवान श्रीकृष्ण बोले-बडे-बडे यज्ञों से भी मुझे उतना संतोष नहीं होता, जितना एकादशी व्रत के अनुष्ठान से होता है। इसलिए एकादशी-व्रत अवश्य करना चाहिए। पौषमास के कृष्णपक्ष में सफला नाम की एकादशी होती है। इस दिन भगवान नारायण की विधिपूर्वक पूजा करनी चाहिए। यह एकादशी कल्याण करने वाली है। एकादशी समस्त व्रतों में श्रेष्ठ है।


title: सफला एकादशी

text: सफलाएकादशी के दिन श्रीहरिके विभिन्न नाम-मंत्रों का उच्चारण करते हुए फलों के द्वारा उनका पूजन करें। धूप-दीप से देवदेवेश्वरश्रीहरिकी अर्चना करें। सफला एकादशी के दिन दीप-दान जरूर करें। रात को वैष्णवों के साथ नाम-संकीर्तन करते हुए जगना चाहिए। एकादशी का रात्रि में जागरण करने से जो फल प्राप्त होता है, वह हजारों वर्ष तक तपस्या करने पर भी नहीं मिलता।


title: सफला एकादशी

text: व्रत विधान के विषय में जैसा कि श्री कृष्ण कहते हैं दशमी की तिथि को शुद्ध और सात्विक आहार एक समय लेना चाहिए. इस दिन आचरण भी सात्विक होना चाहिए. व्रत करने वाले को भोग विलास एवं काम की भावना को त्याग कर नारायण की छवि मन में बसाने हेतु प्रयत्न करना चाहिए. एकादशी तिथि के दिन प्रात: स्नान कर शुद्ध वस्त्र धारण कर माथे पर श्रीखंड चंदन अथवा गोपी चंदन लगाकर कमल अथवा वैजयन्ती फूल, फल, गंगा जल, पंचामृत, धूप, दीप, सहित लक्ष्मी नारायण की पूजा एवं आरती करें. संध्या काल में अगर चाहें तो दीप दान के पश्चात फलाहार कर सकते हैं। द्वादशी के दिन भगवान की पूजा के पश्चात कर्मकाण्डी ब्राह्मण को भोजन करवा कर जनेऊ एवं दक्षिणा देकर विदा करने के पश्चात भोजन करें.


title: सफला एकादशी

text: जो भक्त इस प्रकार सफला एकादशी का व्रत रखते हैं व रात्रि में जागरण एवं भजन कीर्तन करते हैं उन्हें श्रेष्ठ यज्ञों से जो पुण्य मिलता उससे कहीं बढ़कर फल की प्राप्ति होती है। व्रत में सिर्फ फलाहार, गौ का दूध ले सकता है, साबूदाना नहीं। चावल हर प्रकर का वरजीत है।


title: सफला एकादशी

text: पद्मपुराणके उत्तरखण्डमें सफला एकादशी के व्रत की कथा विस्तार से वर्णित है। इस एकादशी के प्रताप से ही पापाचारी लुम्भकभव-बन्धन से मुक्त हुआ। सफलाएकादशी के दिन भगवान विष्णु को ऋतुफलनिवेदित करें। जो व्यक्ति भक्ति-भाव से एकादशी-व्रत करता है, वह निश्चय ही श्रीहरिका कृपापात्र बन जाता है। एकादशी के माहात्म्य को सुनने से राजसूय यज्ञ का फल प्राप्त होता है।


title: सफला एकादशी

text: सफला एकादशी का व्रत अपने नामानुसार मनोनुकूल फल प्रदान करने वाला है। भगवान श्री कृष्ण इस व्रत की बड़ी महिमा बताते हैं। इस एकादशी के व्रत से व्यक्तित को जीवन में उत्तम फल की प्राप्ति होती है और वह जीवन का सुख भोगकर मृत्यु पश्चात विष्णु लोक को प्राप्त होता है (ब्रम्हवैवर्त पुराण, पद्म पुराण). यह व्रत अति मंगलकारी और पुण्यदायी है (ब्रम्हवैवर्त पुराण, पद्म पुराण)


title: बी॰डी॰ मिश्रा

text: ब्रिगेडियर बी.डी. मिश्रा भारतीय सेना के पूर्व ब्रिगेडियर हैं। वह अरुणाचल प्रदेश के वर्तमान राज्यपाल हैं।


title: खगड़िया लोक सभा निर्वाचन क्षेत्र

text: 2009 के लोकसभा चुनावों से खगड़िया लोकसभा निर्वाचन क्षेत्र में निम्नलिखित छह विधानसभा (विधान सभा) क्षेत्र शामिल थे:


title: सुरकंडा देवी

text: सुरकंडा देवी (Surkanda Devi) का मन्दिर भारत के उत्तराखण्ड राज्य के टिहरी गढ़वाल ज़िले के काणाताल गाँव में स्थित एक हिन्दू मन्दिर है। यह धनौल्टी से 8 किमी दूर 2756 मीटर की ऊँचाई पर स्थित है।


title: वैज्ञानिक सोच

text: वैज्ञानिक सोच जीवन का एक तरीका है (इस संदर्भ में सोच और अभिनय की एक व्यक्तिगत और सामाजिक प्रक्रिया के रूप में परिभाषित किया गया है) जो वैज्ञानिक पद्धति का उपयोग करता है और जिसके परिणामस्वरूप, पूछताछ, भौतिक वास्तविकता का अवलोकन, परीक्षण, परिकल्पना, विश्लेषण, और संचार शामिल हो सकता है। "वैज्ञानिक स्वभाव" एक दृष्टिकोण का वर्णन करता है जिसमें तर्क का अनुप्रयोग शामिल होता है। चर्चा, तर्क और विश्लेषण वैज्ञानिक स्वभाव के महत्वपूर्ण अंग हैं। निष्पक्षता, समानता और लोकतंत्र के तत्त्व इसमें निर्मित हैं। [१] भारत के प्रधान मंत्री जवाहरलाल नेहरू 1946 में इस वाक्यांश का उपयोग करने वाले पहले व्यक्ति थे।


title: वैज्ञानिक सोच

text: भारतीय संविधान की धारा 51-ए(एच) के मुताबिक़ 'वैज्ञानिक प्रवृत्ति, मानवता और सवाल व सुधार की भावना का विकास करना' हर नागरिक का दायित्व है। लेकिन, देश के प्रतिष्ठित व्यक्ति अपने बयानों और कामों के जरिए इस सिद्धांत का उल्लंघन कर रहे हैं। ऐसा करना न सिर्फ़ दुर्भाग्यपूर्ण है बल्कि देश के लिए नुक़सानदेह भी है।


title: दक्षिण कोरिया का इतिहास

text: कोरिया में ई. पू. १९१८ से १३९ ई. तक कोर-यो (Kor-Yo) वंश का राज्य था जिससे इस देश का नाम कोरिया पड़ा। चीन तथा जापान से इस देश का अधिक संपर्क रहा है। जापान निवासी इसे चोसेन (Chosen) कहते रहे हैं जिसका शाब्दिक अर्थ है सुबह की ताज़गी का देश। यह देश अगणित बार बाह्य आक्रमणों से त्रस्त हुआ। फलत: इसने अनेक शताब्दियों तक राष्ट्रीय एकांतिकता की भावना अपनाना श्रेयस्कर माना। इस कारण इसे संसार में 'यती देश' (Hermit Kingdom) कहा जाता रहा है।


title: दक्षिण कोरिया का इतिहास

text: अनेक शताब्दियों तक यह चीन का एक राज्य समझा जाता था। १७७६ ई. में इसने जापान के साथ संधि-संपर्क स्थापित किया। सन् १९०४-१९०५ ई. के रूस-जापान युद्ध के पश्चात् यह जापान का संरक्षित क्षेत्र बना। २२ अगस्त् १९१० ई. को यह जापान का अंग बना लिया गया। द्वितीय महायुद्ध के समय जब जापान ने आत्मसमर्पण किया तब १९४५ ई. में याल्टा संधि के अनुसार ३८ उत्तरी अक्षांश रेखा द्वारा इस देश को दो भागों में विभाजित कर दिया गया। उत्तरी भाग पर रूस का और दक्षिणी भाग पर संयुक्त राज्य अमरीका का अधिकार हुआ। पश्चात् अगस्त १९४८ ई. में दक्षिणी भाग में कोरिया गणतंत्र का तथा सितंबर, १९४८ ई. में उत्तरी कोरिया में कोरियाई जनतंत्र (Korean Peoples Democratic Republic) की स्थापना हुई। दक्षिण कोरिया की राजधानी सियोल और उत्तर कोरिया की पियांगयांग बनाई गई। सन् १९५३ ई. की पारस्परिक संधि के अनुसार ३८ उत्तर अक्षांश को विभाजन रेखा मानकर इन्हें अब उत्तरी तथा दक्षिणी कोरिया कहा जाने लगा है।


title: जूरा पर्वतमाला

text: जूरा पर्वतमाला (Jura Mountains) यूरोप के मध्य भाग में ऐल्प्स पर्वतों से उत्तर में स्थित एक पर्वतमाला है। यह पर्वत लगभग फ़्रान्स और स्विट्ज़रलैण्ड की सीमा के साथ-साथ चलते हैं। इन पर्वतों के नाम पर स्विट्ज़रलैण्ड के जूरा कैन्टन, फ़्रान्स के जूरा विभाग, चंद्रमा पर स्थित मोन्टेस जूरा नामक पर्वतमाला, और भूवैज्ञानिक समय-मान के जूरासिक काल का नाम रखा गया है।


title: जीजा

text: बहन के पति को जीजा कहा जाता है। अक्सर जीजा के साथ आदर सूचक शब्द 'जी' जोडकर इसे जीजा जी कहा जाता है। शादीशुदा महिलाएँ अपनी ननद के पति (ननदोई) को भी जीजा कहती हैं। भारतीय समाज में जीजा एक बहुत सम्मानजनक स्थिति रखता है।


title: वर्साचे

text: वर्साचे￼￼ एक इतालवी है लक्जरी फैशन कंपनी और व्यापार द्वारा स्थापित किया गया नाम गिआनी वर्साचे 1978 में। ब्रांड का मुख्य संग्रह वर्साचे है, जो अपमार्केट लक्जरी इतालवी-निर्मित रेडी-टू-वियर और चमड़े के सामान का उत्पादन करता है, जबकि अन्य प्रसार लाइनें वर्सा संग्रह (मुख्य रूप से अमेरिका में), वर्सस वर्सा और वर्सा जीन्स हैं। वर्साय लोगो मेडुसा का प्रमुख है, जो एक ग्रीक पौराणिक कथा है। Reggio Calabria के क्षेत्र में खंडहर के फर्श से लोगो आया था कि वर्साचे भाई-बहन बच्चों के रूप में खेलते थे। गियान्नी वर्सास ने मेडुसा को लोगो के रूप में चुना क्योंकि उसने लोगों को उससे प्यार किया और उनके पास कोई रास्ता नहीं था। उन्हें उम्मीद थी कि उनकी कंपनी का लोगों और उनके कपड़ों और जूतों पर प्रभाव पड़ेगा।


title: वर्साचे

text: वर्साचे ब्रांड अपने नवीन डिजाइनों के लिए जाना जाता है जिसमें प्रतीकात्मक आकर्षक प्रिंट और चमकीले रंग हैं, लेकिन स्टाइलिश के साथ। कंपनी ने 2018 में घोषणा की कि वह अपने संग्रह में फर का उपयोग करना बंद कर देगी। 25 सितंबर 2018 को, माइकल कोर्स ने $2.12 बिलियन (यूएसडी) के लिए गियान्नी वर्सेल सीन में सभी बकाया शेयरों का अधिग्रहण किया; ३१ दिसंबर २०१ को अधिग्रहण पूरा हुआ, डोनाटेला वर्साचे को रचनात्मक डिजाइन के प्रमुख के रूप में रखा गया।


title: तंत्रिकादौर्बल्य

text: तंत्रिकादौर्बल्य, मन:श्रांति या न्यूरैस्थिनिया (Neurasthenia) शारीरिक और मानसिक थकान की अवस्था है, जिसमें व्यक्ति निरंतर थकान और शक्ति के ह्रास का अनुभव करता है। हिन्दी में इसे 'तंत्रिकावसाद' भी कहते हैं।


title: तंत्रिकादौर्बल्य

text: तंत्रिकादौर्बल्य के मुख्य कारण अत्यधिक शारीरिक परिश्रम, दीर्घकालीन संवेगात्मक तनाव, मानसिक श्रम और चिंता इत्यादि हैं। चाय, काफी तथा मदिरा का अत्यधिक सेवन, इन्फ्लुएंजा, आंत्रिक ज्वर एवं प्रवाहिका (पेचिस) आदि भी इसकी उत्पत्ति और विकास में योग देते हैं।


title: तंत्रिकादौर्बल्य

text: शारीरिक लक्षणों के अंतर्गत साधारणतया व्यक्ति को निरंतर शारीरिक क्षीणता, रक्ताल्पता, अनिद्रा, थकान एवं शरीर का भारीपन और विशेष रूप से आमाशय संबंधी विकार, जैसे औदरिक क्लेश आदि, खट्टी डकार आना, कब्ज रहना तथा हृदय संबंधी विकार, जैसे धड़कन इत्यादि का अनुभव होता है। इनके अतिरिक्त अत्यधिक संवेदनशीलता, मेरुदंड के कुछ भागों में वेदना, मांसपेशियों में व्यतिक्रम, पलक, जिह्वा और हाथों में कंपन का भी अनुभव करता है। मानसिक लक्षणों के अंतर्गत व्यक्ति को सिर के अंदर तनाव तथा कुछ रेंगने का अनुभव होता है। सर्वांग वेदना, किसी चीज पर एकाग्रचित्त न हो पाना और अधिक देर तक मानसिक कार्य करने में असमर्थ रहना भी इसके लक्षण हैं। रोगी के स्वभाव में संवेगात्मक अस्थिरता, चिड़चिड़ापन, उदासीनता और शीघ्र घबड़ा जाने की प्रवृत्ति आ जाती है। गंभीर अवस्था में रोगी की संकल्प शक्ति का इतना ह्रास हो जाता है कि वह कई सप्ताह एवं माह तक विश्राम करने पर भी मानसिक तथा शारीरिक शक्ति को पुन: जाग्रत नहीं कर पाता। इस रोग में व्यक्ति को थकावट विशेष प्रकार के श्रमों से ही उत्पन्न होती है, जैसे व्यवसाय संबंधी वार्तालाप इत्यादि। इसमें जो कार्य रोगी को जितना ही अप्रिय होगा, रोगी की थकान तथा मन:श्रांति उतनी ही अधिक होगी। इस रोग में कभी कभी उपद्रव स्वरूप उन्माद की अवस्था उत्पन्न हो जाती है।


title: तंत्रिकादौर्बल्य

text: मन:श्रांति के स्थायी उपचार के लिये उसके उत्तेजक कारणों का पता लगाना अत्यंत आवश्यक है, जैसे मानसिक, चिंता, विषाक्तता (toxaemia), अथवा आघात। जीर्ण रोगियों के लिये पूर्ण विश्राम, उत्तेजक वातावरण में परिवर्तन तथा मनोनुकूल वार्तालाप आवश्यक हे। उपर्युक्त उपचार के अतिरिक्त रोगी को पौष्टिक आहार एवं दूध, फल आदि का अत्यधिक सेवन करना चाहिए तथा सुबह शाम टहलना एवं हलकी कसरत करना नितांत आवश्यक है। अनिद्रा की अवस्था के लिये मृदु प्रकार की निद्राकारी ओषधियों का सेवन करना उत्तम है। अन्य उपचार मनोवैज्ञानिक चिकित्सा के अंतर्गत करना चाहिए।


title: गुरुद्वारा शीश गंज साहिब

text: यह गुरुद्वारा दिल्ली के चांदनी चौक के पास स्थित है। ऐसी मान्यता है कि जहां पर गुरु तेग बहादुर का शिश कटकर गिरा था वहाँ पर इस गुरुद्वारे की स्थापना की गई।


title: समीकरण का हल

text: गणित में, 'समीकरण के हल' का अर्थ है, ऐसी संख्याएँ, फलन या समुच्चय खोजना जो उस दिये गये समीकरण को सन्तुष्ट करते हैं। जब हम समीकरण के हल की बात करते हैं तो उसमें आये हुए एक या अधिक चर राशियों को 'अज्ञात' (unknowns) माना गया होता है।


title: समीकरण का हल

text: समीकरण का हल वैश्लेषिक विधि (या सांकेतिक विधि) से निकाला जा सकता है या संख्यात्मक विश्लेषण विधियों द्वारा। कुछ सीमित समीकरणों का ही हल निकालने की वैश्लेषिक विधियाँ ज्ञात हैं। किन्तु संख्यात्मक विधियों द्वारा सभी समीकरणों का हल सम्भव है।


title: ओलम्पिया में जियस की मूर्ति

text: ओलम्पिया में जियस की मू्र्ति प्राचीन विश्व के सात आश्चर्यो में से एक है। इस मूर्ति का निर्माण यूनानी मूर्तिकार फ़िडी्यास ने ईसा से ४३२ साल पहले किया था। इस मूर्ति को यूनान के ओलम्पिया में स्थित जियस के मंदिर में स्थापित किया गया था। इस मूर्ति में जियस को बैठे हुई अवस्था में दिखाया गया है। मूर्ति की उंचाई १२ मीटर थी।


title: जीना मरना तेरे संग

text: जीना मरना तेरे संग 1992 की गुलशन कुमार द्वारा निर्मित हिन्दी भाषा की फिल्म है। इसमें संजय दत्त और रवीना टंडन प्रमुख भूमिकाओं में हैं। ये एक संगीतमय फ़िल्म है और ये संगीतकार जोड़ी दिलीप सेन–समीर सेन की पहली सफल फिल्मों में से एक मानी जाती है।


title: जीना मरना तेरे संग

text: अमर (संजय दत्त) करोड़पति का पुत्र है। आशा (रवीना टंडन) द्वारा उसे सार्वजनिक रूप से चाटा मारने के लिए वह बदला लेने का फैसला करता है। लेकिन बाद में उससे प्यार करने लगता है। वह अपने पिता के बारे में सच्चाई भी जानता है।


title: मिल्कीपुर

text: मिल्कीपुर भारत के उत्तरी राज्य उत्तर प्रदेश के अयोध्या जिले का एक कस्बा, तहसील और विधानसभा क्षेत्र है। तथा अयोध्या से रायबरेली राजमार्ग पर स्थित है। २००१ में इसकी जनसंख्या १,७६४ तथा साक्षरता दर ५२% थी। मिल्कीपुर थाना और तहसील मुख्यालय मिल्कीपुर केंद्र से ५ किलोमीटर उत्तर में इनायतनगर नामक स्थान पर स्थित है। मिल्कीपुर तहसील में स्थित नरेन्द्र देव कृषि एवं प्रौद्योगिकी विश्वविद्यालय मिल्कीपुर केंद्र से लगभग १० किलोमीटर दक्षिण में कुमारगंज नामक कस्बे में स्थित है।


title: मिल्कीपुर

text: मिल्कीपुर नगर की स्थापना पासी जाति के मलिक नाथ पासी ने की थी जो प्राचीन काल में कभी यहाँ पर रहा करते थे और उन्हीं के नाम पर इस नगर का नाम मिल्कीपुर पड़ा। पासी एक हिंदू की एक जाति है जो मुख्य रूप से उत्तर प्रदेश के अवध क्षेत्र में पायी जाती है। थोड़ी संख्या में पासी जाति के लोग पकिस्तान के कराची शहर में भी पाए जाते हैं।


title: मिल्कीपुर

text: तथा "मलिक नाथ पासी "महान शिव भक्त और माता दुर्गा के भक्त थे। इन्हीं पासी राजा मलिक नाथ के नाम से इसका नाम मलिकपुर तथा बाद में मिल्कीपुर पड़ा।


title: मिल्कीपुर

text: मिल्कीपुर पृथ्वी पर . अक्षांशों पर स्थित है तथा इसकी समुद्र तल से औसत ऊँचाई ९४ मीटर है। मिल्कीपुर विधानसभा क्षेत्र गोमती एवं तमसा नदियों से घिरा हुआ है।


title: मिल्कीपुर

text: भारतीय जनगणना २००१ के अनुसार मिल्कीपुर कस्बे की जनसँख्या १,७६४ थी। जिसमे ५२% पुरुष और ४८% महिला आबादी थी। मिल्कीपुर की औसत साक्षरता दर ५२% थी जो कि राष्ट्रीय साक्षरता दर ५९.५% से कम थी। पुरुष साक्षरता दर ६३% एवं महिला साक्षरता दर ३९% थी। मिल्कीपुर की १७% आबादी ६ साल की उम्र से नीचे पायी गयी थी।


title: मिल्कीपुर

text: मिल्कीपुर की जलवायु आर्द्र अर्ध-कटिबन्धीय जलवायु है। दिसंबर से फरवरी तक शुष्क शीतकाल होता है तथा मार्च से जुलाई तक शुष्क ग्रीष्मकाल होता है। लगभग मध्य जून से लेकर मध्य सितम्बर तक वर्षा ऋतू होती है। यहाँ पर मूलतः दक्षिण-पश्चिमी मॉनसून हवाओं की वजह से औसत १०१० मिलीमीटर तक वर्षा होती है। गर्मियों में तापमान ३५ से ४५ डिग्री सेल्सियस तक रहता है। जाड़ों में तापमान अधिकतम २५ डिग्री तथा न्यूनतम २-३ डिग्री सेल्सियस तक गिर जाता है तथा दिसंबर और जनवरी के महीनों में घना कुहरा पड़ता है।


title: मिल्कीपुर

text: मिल्कीपुर में लगभग सभी हिन्दू और प्रमुख इस्लामिक त्यौहार जैसे होली, दीपावली, विजयदशमी, रक्षाबंधन, रामनवमी, तिलवा, ईद इत्यादि पूरे हर्षोल्लास के साथ मनाये जाते हैं।


title: मिल्कीपुर

text: मिल्कीपुर में भारत के प्रमुख बैंकों जैसे कि इलाहाबाद बैंक,भारतीय स्टेट बैंक,बैंक ऑफ़ बड़ौदा, बड़ौदा ग्रामीण बैंक, एचडीएफसी बैंक,आदि की आधुनिक बैंकिंग सेवाएँ उपलब्ध हैं।


title: मिल्कीपुर

text: मिल्कीपुर उत्तर प्रदेश के राज्य महामार्ग संख्या १५ पर स्थित है तथा सड़क मार्ग द्वारा राजधानी लखनऊ, जिला मुख्यालय अयोध्या तथा अन्य शहरों जैसे कि रुदौली,राजेसुल्तानपुर एवं जगदीशपुर से सीधे जुड़ा हुआ है।


title: मिल्कीपुर

text: मिल्कीपुर सड़क मार्ग द्वारा लखनऊ (११५ कि.मी.), अयोध्या (३२ कि.मी.), रुदौली (२३ कि.मी.) तथा जगदीशपुर (३० कि.मी.) से भली भांति जुड़ा हुआ है।


title: मिल्कीपुर

text: नरेन्द्र देव कृषि एवं प्रौद्योगिकी विश्वविद्याय उत्तर प्रदेश के अयोध्या जिले के मिल्कीपुर विधानसभा के कुमारगंज नामक कस्बे में स्थित है। इस विश्वविद्याय का शिलान्यास १५ जनवरी सन १९७४ को भारत की तत्कालीन प्रधानमंत्री श्रीमती इंदिरा गाँधी ने अयोध्या के निकट मसोधा नामक स्थान पर किया था। कृषि विभाग में PCS अधिकारी श्री लक्ष्मी नारायण राय को विशिष्ट अधिकारी नियुक्त किया गया। कुछ महीनो के बाद सन १९७४ में ही उनका स्थान डॉ॰ A.S. श्रीवास्तव ने ले लिया। उनकी टीम द्वारा कुछ त्वरित कार्य किये गए। सन १९७५ में उत्तर प्रदेश सरकार ने विश्वविद्यालय का मुख्य परिसर मसोधा की बजाय मिल्कीपुर में कुमारगंज नामक स्थान पर स्थापित करने का फैसला किया। सेवा निवृत्त IAS ऑफिसर श्री A.D. पाण्डेय को १० अक्टूबर १९७५ को विश्वविद्याय का पहला कुलपति नियुक्त किया गया। विश्वविद्यालय ने अपना संचालन, ग्राम स्वावलंबी विद्यालय आचार्य नगर नाका अयोध्या से किराये पर जमीन लेकर शुरू किया था। सन १९७५ में डॉ॰ R.P. चंदोला विश्वविद्यालय के पहले रजिस्ट्रार नियुक्त किया गए।


title: अष्टसाहस्रिका प्रज्ञापारमिता

text: अष्टसाहस्रिका प्रज्ञापारमिता आठ हजार श्लोकोंवाला यह महायान बौद्ध ग्रंथ प्रज्ञा की पारमिता (पराकाष्ठा) के माहात्म्य का वर्णन करता है। प्रज्ञापारमिता को मूर्त रूप में अवतरित कर उसके चमत्कार दिखाए गए हैं। इसमें ३२ परिच्छेद हैं जिनमें प्राय: गृद्धकूट पर्वत पर भगवान् बुद्ध अपने सुभूति, सारिपुत्र, पूर्ण मैत्रायणीपुत्र जैसे शिष्यों को उपदेश देते हुए उपस्थित हैं। आगे चलकर इस ग्रंथ के कई छोटै और बड़े संस्करण बने।


title: संचायक (उर्जा का)

text: संचायक (Accumulator), ऊर्जा संचित करनेवाला उपकरण है। द्रवइंजीनियरी (hydraulics) मे द्रवचालित संपीडक तथा उत्थापक (elevator) को शक्ति (power) प्रदान करने के लिए, एक प्रकार का संचायक होता है, जिसके ऊर्ध्वाधर बेलन में मज्जक (plunger) भारी भार से भारित रहता है। बेलन में पानी, जो भारयुक्त मज्जक उठा देता है, पंप द्वारा भर दिया जाता है। भारयुक्त मज्जक की क्रिया के कारण उच्चदाब पर पानी तीव्रता से विसर्जित होता है, जिससे यंत्रों को चलाने के लिए द्रवचालित शक्ति प्राप्त होती है। संचायक अल्पकाल के लिए बड़े परिणाम में शक्ति संभरित करता है और इसका भरण निम्न शक्तिवाले पंप से हो सकता है। जल-विद्युत्शक्ति प्रणाली में संचायक संयंत्र के रूप में दूसरे प्रकार के संचायक का उपयोग किया जाता है। ब्रिटेन में संचायक बैटरी (storage battery) को भी संचायक कहते हैं।


title: संचायक (उर्जा का)

text: संचायक बैटरी एक युक्ति है जिसमें रासायनिक ऊर्जा संचित की जाती है, जो किसी भी समय विद्युत् के रूप में निर्मुक्त हो सकती है। सामान्य उपयोग में आनेवाली संचायक बैटरियाँ दो प्रकार की होती हैं :


title: श्री वसुनंदी जी मुनिराज

text: मित्र :नरेश जैन, वीरसिंह यादव, शैलेश शर्मा, अशोक शर्मा, केदार शर्मा, गोविन्द शर्मा, गिरीश जैन, लखन सिंह त्यागी


title: श्री वसुनंदी जी मुनिराज

text: भाषा ज्ञान : हिंदी, अंग्रेजी, कन्नड़, प्राकृत, उर्दू, अप्रब्रंश, मुडिया, शोर्ट हैण्ड, गुजराती, ब्राह्मी लिपि, संस्कृत, तमिल, बुन्देली


title: श्री वसुनंदी जी मुनिराज

text: 2) कवल चंद्रायण व्रत : 3 उपवास 28 उनोदर (चन्द्रमा की कलाओ के सामान ग्रास बढाना और फिर घटाना होता है) अवधी :31 दिन


title: श्री वसुनंदी जी मुनिराज

text: प्रसिद्ध पुस्तकें : मीठे प्रवचन-1,2,3, वसुनंदी उवाच, आहार दान, धर्म संस्कार भाग 1,2,3,4, सर्वोदयी नैतिक धर्म, दशामृत, आहार दान के अचिन्त्य फल


title: सराड़ा

text: सराड़ा भारतीय राज्य राजस्थान के उदयपुर जिले की एक तहसील है। यह उदयपुर-बाराँ राष्ट्रीय राजमार्ग पर उदयपुर से ८० किमी दूरी पर स्थित है।


title: ताइफ़

text: ताइफ़ () सउदी अरब के मक्का प्रान्त में स्थित एक शहर है। यह मक्का से १०० किमी दक्षिणपूर्व में सरवात पहाड़ियों में १,८७९ मीटर (६,१६५ फ़ुट) की ऊँचाई पर बसा हुआ है और अपने लुभावने वातावरण के लिए जाना जाता है। इस शहर के मध्य में खुले क्षेत्रों में अंगूर और गुलाब उगाए जाते हैं और शहद भी बनाया जाता है।


title: ताइफ़

text: ताइफ़ शहर में अधिकतर सल्फ़ी मुस्लिम रहते हैं। यहाँ भारतीय उपमहाद्वीप,बांग्लादेश, पाकिस्तान,तुर्की और अन्य अरब देशों के भी कुछ लोग कार्यरत हैं।


title: ताइफ़

text: ताइफ़ क्षेत्र में ६वीं सदी ईसवी में बनू थ़कीफ़ (, बिंदु वाले 'थ़' के उच्चारण पर ध्यान दें) क़बीले का ज़ोर था जो 'हवाज़िन' नामक बदू क़बीले की उपशाखा थी। शहर के बीच में एक धार्मिक स्थल था जहाँ इस्लाम-पूर्व के मूल अरबी धर्म की 'अल्लात देवी' () पूजी जाती थी, जिसे 'ताइफ़ की देवी' भी कहा जाता था। इस कारण से ताइफ़ एक तीर्थस्थल भी था। सन् ६३० में पैग़म्बर मुहम्मद की मुस्लिम फ़ौजों ने हुनैन के युद्ध में ताइफ़ के पास ही हुनैन में हवाज़िन क़बीले और उनकी उपशाखा बनू थ़कीफ़ से लड़ाई की। मुस्लिमों की जीत हुई और उन्होंने बढ़कर ताइफ़ को घेर लिया। कुछ देर तो ताइफ़ शहर अपनी रक्षा में डटा रहा लेकिन ६३१ में आत्म-समर्पण की सोचने लगा। उन्होंने मुस्लिम बनना स्वीकार लिया और मुहम्मद ने शहर में आकर अल्लात का मंदिर तुड़वा दिया।


title: ताइफ़

text: मध्यकाल में १५१७ में मक्का के शरीफ़ का यहाँ शासन था लेकिन उसने उस्मानी साम्राज्य के सुल्तान सलीम प्रथम को आत्म-समर्पण कर दिया। पूरे हिजाज़ क्षेत्र में मक्का और मदीना के शहरों के साथ-साथ ताइफ़ भी उस्मानी साम्राज्य में आ गया। लगभग तीन शताब्दियों तक यह उस्मानियों के पास रहा। १८०२ में यहाँ अरब विद्रोह हुआ जिसके लड़ाके सउद परिवार के समर्थक थे। सउदियों ने ताइफ़ पर क़ब्ज़ा कर लिया लेकिन उस्मानी अपने आप पर मक्का-मदीना के रक्षक होने का गर्व करते थे और उन्होंने मिस्र में अपने अधीन राज्यपाल मुहम्मद अली से मदद लेकर १८१३ में ताइफ़ पर फिर से नियंत्रण ले लिया। उन्होंने शहर की काफ़ी मरम्मत करवाई और नया किला और सैनिक छावनी भी बनाई।


title: ताइफ़

text: १९१६ में हिजाज़ के हाशमी परिवारों ने, जिनमें मक्का का शरीफ़ हुसैन इब्न अली का पुत्र अब्दुल्लाह सैनिक नेता था, उस्मानियों के ख़िलाफ़ विद्रोह किया। उन्होंने ताइफ़ २२ सितम्बर को जीत लिया और 'हिजाज़ राजशाही' घोषित कर दी। फ़ौरन ही पड़ोस के नज्द क्षेत्र के सउद परिवार के साथ उनके तनाव चढ़ने लगे और हाश्मी-सउदी झड़प हुई। १९१९ में उनमें आपसी समझौते से लड़ाई बंद हुई लेकिन १९२४ में तैयारी कर के सउदियों ने अपने समर्थक 'इख़्वान' नामक लड़कों के झुंडों से ताइफ़ पर हमला करवाया। हिजाज़ के राजा के पुत्र पर ताइफ़ की रक्षा का ज़िम्मा था लेकिन इख़्वानियों को आते देख वह डर से भाग खड़ा हुआ और उसके ३०० से अधिक सैनिक मारे गए। १९२६ में अब्दुल अज़ीज़ अल-सउद पूरे हिजाज़ का भी शासक घोषित हुआ। १९३२ में 'सउदी अरब राजशाही' घोषित हुई और ताइफ़ उसका भाग था। राजा का देहांत ९ नवम्बर १९५३ में ताइफ़ में ही हुआ। १९४० के दशक के बाद सउदी अरब ने इस शहर का बहुत आधुनिकरण किया और राजमार्ग के ज़रिये जाज़ान (जाज़ान प्रान्त) और अबहा (असीर प्रान्त) के शहरों से भी जोड़ा।


title: ताइफ़

text: ताइफ़ में जनवरी में औसत तापमान १० सेंटीग्रेड से २१ सेंटीग्रेड के बीच रहता है जबकि जुली में यह २३ सेंटीग्रेड से ३४ सेंटीग्रेड के बीच होता है। अगर अधिकतम और न्यूनतम तापमान देखा जाए तो यहाँ तापमान ४५ सेंटीग्रेड से लेकर -१ सेंटीग्रेड (यानि शून्य से कम) मापा जा चुका है।


title: आवरण मुद्रण

text: आवरण मुद्रण या आवरण छपाई या 'स्क्रीन प्रिंटिंग' मुद्रण की एक तकनीक है। इस तकनीक में किसी बुने हुई जाली (जैसे कोई कपड़ा) पर इमल्सन लगाकर स्टेंसिल तैयार की जाती है जिसे आवरण या स्क्रीन कहते हैं। जिस तल पर छपाई करनी होती है उसके ऊपर इस आवरण को ररखकर स्याही या रंग पोता जाता है जिससे उस तल पर वांछित चित्र या अक्षर छप जाते हैं। इस विधि से टी-शर्ट, पोस्टर, स्टिकर, विनाइल, लकड़ी तथा अन्य तलों पर छपाई की जाती है।


title: आवरण मुद्रण

text: वस्तुतः आवरण मुद्रण भी स्टेंसिल द्वारा छपाई करता है। अन्तर केवल यह है कि इस तकनीक में स्टेंसिल किसी धातु की चादर पर न बनाकर किसी सछिद्र पतले पदार्थ से बनायी जाती है, जैसे कपड़ा, तार की महीन जाली आदि। दूसरा अन्तर यह है कि इसमें सछिद्र पदार्थ का कोई भाग काटकर हटाया नहीं जाता बल्कि जिस भाग से हम चाहते हैं कि स्याही/रंग पार न जा पाये, उस भाग को उचित पदार्थ से भर या ढक दिया जाता है। जिस भाग से स्याही का प्रवेश नहीं होने देना चाहते हैं, प्रायः उस भाग को भरने के लिए एक इमल्सन का प्रयोग किया जाता है जो पराबंगनी प्रकाश पड़ने पर कड़ा (तथा पानी में अघुलनशील) हो जाता है। शेष भाग पर पोता गया इमल्सन पानी के सम्पर्क में आकर धुल जाता है। इस प्रकार सछिद्र पदार्थ के कुछ भाग में स्याही पार होने के लिए छेद उपस्थित होते हैं जबकि शेष भाग के छेद भर दिए जाते हैं।


title: आवरण मुद्रण

text: इस छपाई को सिल्कस्क्रीन छपाई, सेरीग्राफी (serigraphy) या सेरीग्राफ छपाई भी कहते हैं। चूंकि एक बार में एक ही रंग का प्रयोग किया जा सकता है, अतः बहरंगी छपाई के लिए बहुत से स्क्रीन बनाने पड़ते हैं और उन्हें बारी-बारी से लगाकर अलग-अलग रंग पोते जाते हैं।


title: टीपू का बाघ

text: टीपू सुल्तान का बाघ एक १८वी शताब्दी का मशीनी कला का नमूना है, जो की मैसूर राज्य के पूर्व शासक टीपू सुल्तान की सम्पत्ती है। यह एक बाघ को बर्बरतापूर्ण तरीके से एक यूरोपीय सैनिक का वध करते हुए दर्शाता है – विशिष्ट रूप से एक ब्रिटिश ईस्ट इण्डिया कम्पनी के देशी सिपाही को। यह वर्तमान समय में लंदन के विक्टोरिया और एल्बर्ट संग्रहालय मे प्रदर्शित है।


title: टीपू का बाघ

text: टीपू का बाघ मूल रूप से मैसूर राज्य में टीपू सुल्तान के लिए 1795 के आसपास बना था। टीपू सुल्तान ने पूर्ण तरीके से बाघ को अपने राज्य-प्रतीक के रूप में प्रयोग किया था, अपने ध्वज पर, अपने सैनिकों की वर्दी पर, बाघ रूपांकनों को अपने हथियारों पर और अपने महलों की सजावट पर।एक हत्थे को ऊपर-नीचे करने पर शेर में विभिन्न यंत्र काम करने लगते हैं। एक धौंकनी सैनिक के गले में लगी एक नली से हवा फेंकती है, जिससे एक रोने जैसी आवाज़ आती है। इससे ऐसा प्रतीत होता है के सिपाही दर्द से करहा रहा हो। हत्थे से धौंकनी से होते हुए एक यांत्रिक कड़ी द्वारा जुडी हुई सैनिक कि बाईं बाह उठती और गिरती है। इससे उस नली का स्वरमान बदलता है। बाघ़ के सिर में लगा एक और यंत्र दो नालियों में हवा फेंकता है जिससे बाघ़ की दाहाड़ जैसी आवाज़ निकलती है। बाघ़ के पेट में हाथीदांत का बना एक छोटा कुंजीपटल छुपा है।


title: टीपू का बाघ

text: इसकी कुंजिओं को दबाने पर हवा ऑर्गन पईप्स की एक श्रृंखला से बाहर निकलती है। ऑर्गन की पीतल की बनी कुंजियों के विश्लेषण से यह पता चला है के वे स्थानीय निर्माण की थीं। टीपू सुलतान की राजसभा में फ़्रांसिसी शिल्पियों एवं अभ्यंताओं की मौजूदगी के कारण कई इतिहासकारों ने ये प्रस्तावित किया है के इस मशीन के बनने में फ़्रांसिसी योगदान भी था।


title: टीपू का बाघ

text: यह हो सकता है कि इसकी बनावट की प्रेरणा सर हेक्टर मनरो के बेटे ह्यू मनरो की मौत से मिली हो, जिन्होंने टीपू सुल्तान को एंग्लो-मैसूर जंग में हराया था और जो २२ दिसम्बर १७९२ को सौगोर द्वीप पर एक बाघ़ के हाथों मारे गए थे।


title: टीपू का बाघ

text: इस मशीन पर अंग्रेजों का कब्ज़ा तब हुआ जब उन्होंने चौथी एंग्लो-मैसूर जंग में टीपू सुल्तान की राजधानी स्रीरंगपटनम पर कब्ज़ा कर उन्हें ४ मई १७९९ को मौत के घाट उतारा।


title: इंदिरा गांधी पर्यावरण पुरस्कार

text: पर्यावरण संरक्षण के क्षेत्र में योगदान के लिये दिये जाने वाले इस पुर्सकार की शुरुआत भारत सरकार द्वारा वर्ष 1987 में हुई। इसमें पांच लाख रुपये और प्रशस्ति पत्र प्रदान किया जाता है। पुरस्कार के लिये किसी एक संगठन या शख्सियत का चयन उपराष्ट्रपति की अध्यक्षता वाली समिति करती है। 2००8 ई। के लिए यह पुरस्कार तमिलनाडु के ईशा फाउंडेशन को दिया गया। इस संगठन के नाम एक ही दिन में आठ लाख से अधिक पौधारोपण करने का गिनीज विश्व रिकॉर्ड है।


title: पालि व्याकरण

text: पालि, उत्तर भारत, और विशेष रूप से मगध जनपद की एक प्राचीन प्राकृत है। इसे 'मागधी' भी कहते हैं। जैनों की अर्धमागधी की अपेक्षा यह संस्कृत के अधिक निकट है। जैसे संस्कृत की शकुन्तला को पालि में 'सकुन्तला' कहेंगे।


title: पालि व्याकरण

text: ऐसा उल्लेख मिलता है कि भगवान बुद्ध के प्रधान शिष्य महाकच्चान ने पालि का एक व्याकरण रचा था किन्तु वह नहीं मिलता। बोधिसत्त और सब्बगुणाकर नाम के दो व्याकरण थे जो अब नहीं मिलते। आजकल सच्चान, मोग्गल्लान और सद्दनीति- इन्ही तीन व्याकरणों का अधिक प्रचार है। इन तीन व्याकरणों में कचान व्याकरण अधिक प्राचीन है जो सम्भवतः श्रीलंका में लिखा गया था। यह व्याकरण बड़े सरल ढंग से लिखा गया है। पालि व्याकरण के कुछ अन्य ग्रन्थों के नाम ये हैं-


title: पालि व्याकरण

text: ये विशेषताएँ मध्ययुगीन भारतीय आर्यभाषा के सामान्य लक्षण हैं और देश की उन लोकभाषाओं में पाए जाते हैं जिनका सुप्रचार उक्त अवधि से कोई दो हजार वर्ष तक रहा और जिनका बहुत-सा साहित्य भी उपलब्ध है।


title: अकासा एयर

text: अकासा एयर एक नई एयरलाइन है जो मुंबई, भारत में स्थित है। यह एयरलाइन दिसंबर 2021 में बनाई गई थी, और एयरलाइन के जुलाई 2022 में परिचालन शुरू करने की उम्मीद है। एयरलाइन को राकेश झुनझुनावाला द्वारा वित्त पोषित किया जाता है जो भारत में एक प्रमुख स्टॉक व्यापारी और व्यवसायी हैं। एयरलाइन के सीईओ विनय दुबे होंगे जो जेट एयरवेज के पूर्व सीईओ थे। विनय दुबे के अलावा, आदित्य घोष सहित कई अन्य लोग एयरलाइन पर काम कर रहे हैं, जो पहले इंडिगो के साथ काम करते थे। उम्मीद की जा रही है कि अकासा एयर भारतीय विमानन बाजार में स्पाइसजेट और इंडिगो जैसी बड़ी कंपनियों को बड़ी टक्कर देगी।


title: भारतीय गुणता परिषद

text: भारतीय गुणता परिषद(Quality Council of india,QCI) की स्थापना भारत सरकार द्वारा वर्ष 1997 में भारतीय उद्योग के साथ संयुक्त रूप से की गई थी।इसमें भारतीय उद्योग का प्रतिनिधित्व तीन प्रमुख उद्दोग संघ जैसे-एसोचैम(ASSOCHAM),सीआईआई(CII)फिक्की(FICCI) द्वारा किया जाता है। यह भारतीय उत्पादों एवं सेवाओं की गुणवत्ता प्रतिस्पर्धात्मकता बढाने के उद्देश्य से अनुरूपता मूल्यांकन प्रणाली जिसे अंतर्राष्ट्रीय स्तर पर मान्यता दी गई है,की स्थापना करके देश में गुणवत्ता संबंधी अभियान को एक नीतिपरक दिशा देता है।